
转讜住驻讜转





	转讗 砖诪注 讜砖诇 诪讜住驻讬谉 讻诇 讛讬讜诐 讜专讘讬 讬讛讜讚讛 讗讜诪专 注讚 砖讘注 砖注讜转 讜转谞讬讗 讛讬讜 诇驻谞讬讜 讜讻讜'. 讜诇讗 讙专住讬' 讗讬诪讗 住讬驻讗 讜砖诇 讜讻讜' 砖讗讬谞讜 讘诪砖谞讛 砖讚讘专讬 专讘讬 讬讛讜讚讛 砖讗诪专 注讚 砖讘注 砖注讜转 讗讬谞讜 讘诪砖谞讛 讜讬砖 住驻专讬诐 砖讛讙讬讛讜 讗讜转讜 讘诪砖谞讛 讜诪讬讛讜 讘讻诇 讛住驻专讬诐 讛讬砖谞讬诐 讗讬谞讜. 讜讗''转 讜专讘讬 诇诪讛 诇讗 讛讝讻讬专 讗讜转讜 讘诪砖谞讛 讜讬''诇 诪砖讜诐 讚诇讗 住''诇 讻讜讜转讬讛 讘讛讗 讚讗诪专 注讚 砖讘注 砖注讜转 讗讘诇 讘讛讗 讚拽讗诪专 注讚 讗专讘注 砖注讜转 住''诇 讻讜讜转讬讛 诪砖讜诐 讚转谞谉 讘讘讞讬专转讗 讻讜讜转讬讛 讜讘讛讛讬讗 讚驻诇讙 讛诪谞讞讛 谞诪讬 诪砖讜诐 讚讗诪专讬谞谉 诇拽诪谉 讚注讘讚 讻诪专 注讘讚 讜讚注讘讚 讻诪专 注讘讚 讚讛讻讬 驻讬专讜砖讗 讚注讘讚 讻专' 讬讛讜讚讛 (注讘讚) 讚讗诪专 诪驻诇讙 讛诪谞讞讛 诇讬诇讬讗 讛讜讗 注讘讚 讜诪砖讜诐 讛讻讬 诪谞讞讛 诇讗 讗讘诇 讗讬谉 诇驻专砖 讛讻诇 讘转驻诇转 讛诪谞讞讛 讜注讘讚 讻专讘讬 讬讛讜讚讛 砖讛转驻诇诇 诪谞讞讛 拽讜讚诐 驻诇讙 讚驻砖讬讟讗 讚专讘谞谉 诪讜讚讜 讘砖讬注讜专讜 讚专讘讬 讬讛讜讚讛: 讚专讘 爪诇讬 砖诇 砖讘转 讘注''砖. 转讬诪讛 讚讛讗 讗诪专讬谞谉 讘驻专拽 讘诪讛 诪讚诇讬拽讬谉 (讚' 讻讙:) 讜讘诇讘讚 砖诇讗 讬拽讚讬诐 讜砖诇讗 讬讗讞专. 讜讬砖 诇讜诪专 讚讛转诐 讘砖讗讬谞讜 诪拽讘诇 注诇讬讜 砖讘转 诪讬讚 讗讘诇 讛讻讗 诪讬讬专讬 砖诪拽讘诇 注诇讬讜 砖讘转 诪讬讚 讛诇讻讱 诇讗 讛讜讬讗 讛拽讚诪讛 讜讟注诪讗 诪砖讜诐 讚住''诇 讻专讘讬 讬讛讜讚讛 讜讻谉 讛谞讱 讚诇拽诪谉 砖讛转驻诇诇讜 砖诇 诪''砖 讘砖讘转 讛讬讬谞讜 诪砖讜诐 讚住讘讬专讗 诇讛讜 讻专讘讬 讬讛讜讚讛 诇注谞讬谉 转驻诇转 讛注专讘 砖讛讬讗 砖注讛 讜专讘讬注 拽讜讚诐 讛诇讬诇讛 讗注驻''讻 [讗讬谉] 讗住讜专 诇注砖讜转 诪诇讗讻讛 讘诪''砖 诪讬讚 诇讗讞专 驻诇讙 讛诪谞讞讛 讜讻谉 诇注谞讬谉 转讜住驻转 砖讘转 (讜讟' 讘讗讘) 讜讬''讛 讚拽讬''诇 砖讛讜讗 诪谉 讛转讜专讛 讗诐 讻谉 诇讗 爪专讬讱 砖讬注讜专 讙讚讜诇 讻诇 讻讱:





专讘 谞住讬诐 讙讗讜谉

讛注讬讚 专' 讬讛讜讚讛 讘谉 讘讘讗 注诇 讞诪砖讛 讚讘专讬诐. 讛讗 讚转谞讬 注诇 讛转专谞讙讜诇 砖谞住拽诇 讘讬专讜砖诇讬诐 [注诇] 砖讛专讙 讗转 讛谞驻砖 讻讘专 诪驻讜专砖 讘转诇诪讜讚 讗专抓 讬砖专讗诇 讘诪住讻转 注讬专讜讘讬谉 讘驻专拽 讛诪讜爪讗 转驻讬诇讬谉 (讛诇讻讛 讗) 讜讛讻讬 讙专住讬谞谉 专讗讜 (谞"讗 专讗讛) 诪讜讞讜 砖诇 转讬谞讜拽 专讜驻祝 讜讛诇讱 讜谞讬拽专讜 讜讝讛 讛讚讘专 讬讚讜注 讛讜讗 讻讬 讛转讬谞讜拽讜转 诪讜讞讬讛谉 驻转讜讞讬谉 讜谞专讗讛 诇讛谉 专驻专讜祝 诪转讞转 讛注讜专 砖注诇 讛诪讜讞 谞讬拽专 讗讜转讜 诪拽讜诐 注讚 砖谞拽讘讜 讛专讙讜 诇转讬谞讜拽 讜讝讛 讛转专谞讙讜诇 专讗讜讬 诇讛讜专讙讜 诪谉 讛讻转讜讘 讻讬 讗讬谉 讛驻专砖 诇砖讜专讜 诇转专谞讙诇讜 讜讻诇 讘注诇讬 讞讬讬诐 砖讘专砖讜转讜 讗讻讜诇讛讬 讗诪专 专讞诪谞讗 住拽诇 讬住拽诇 讛砖讜专:
讛讜讗讬诇 讜转谞谉 (讘讘转专讬转讗) [讘讘讞讬专转讗] 讻讜讜转讬讛 讜诪讗讬 讛讬讗 诪住' 注讚讬讜转 驻"讜 诪"讗 砖讝讜 讛诪砖谞讛 砖谞讜讬讛 讘讛 讛注讬讚 专' 讬讜讚讛 讘谉 讘讘讗:






专砖讘"讗

讛砖转讗 讚诇讗 讗讬转诪专 讛诇讻转讗 诇讗 讻诪专 讜诇讗 讻诪专, 讚注讘讚 讻诪专 注讘讚 讚注讘讚 讻诪专 注讘讚. 讜讻转讘 讛讙讗讜谉 讝"诇 讚诪讗谉 讚诪拽讚讬诐 讜诪爪诇讬 诪驻诇讙 讛诪谞讞讛 讜诇诪注诇讛 转驻诇转 讛注专讘 讻专讘讬 讬讛讜讚讛 转讜 诇讗 诪爪讬 诇爪诇讜讬讬 诪谞讞讛 讗诇讗 注讚 驻诇讙 讛诪谞讞讛 讻专讘讬 讬讛讜讚讛, 讚讗诐 讗讬转讗 诇讚讘专讬 专讘讬 讬讛讜讚讛 诇讬转讗 诇讚专讘谞谉 讜讗讬 讗讬转讗 诇讚专讘谞谉 诇讬转讗 诇讚专讘讬 讬讛讜讚讛, 讜讛诇讻讱 讗讬 爪诇讬 转驻诇转 讛诪谞讞讛 注讚 讛注专讘 转讜 诇讗 诪爪讬 诇讗拽讚讜诪讬 讜诇爪诇讜讬讬 转驻诇转 讛注专讘 讘驻诇讙 讛诪谞讞讛, 讜诇讗 讬讛讗 注讜砖讛 驻注诐 讻专讘讬 讬讛讜讚讛 讜驻注诐 讻专讘谞谉. 讜诪讬谞讛 讗谞谉 讚谞讛讬讙讬谞谉 诇爪诇讜讬讬 转驻诇转 讛诪谞讞讛 注讚 讛注专讘 转讜 诇讬转 诇谉 诇爪诇讜讬讬 砖诇 注专讘 注讚 讚讗转驻谞讬 讬讜诪讗 讻专讘谞谉. 讜专讘讬 讜专讘 讜讻诇 讛谞讬 讚爪诇讜 砖诇 砖讘转 讘注专讘 砖讘转 讻专讘讬 讬讛讜讚讛 住讘讬专讗 诇讛讜, 讜诇讗 诪讗讞专讬 转驻诇转 讛诪谞讞讛 诇注讜诇诐 诪驻诇讙 讛诪谞讞讛 讜诇注讬诇. 讜诪讬讛讜 转驻诇讛 讘诇讞讜讚 讛讜讗 讚讛讜讜 诪爪诇讜 讜诇爪讜专讱 砖注讛 诇诪爪讜讛, 讗讘诇 拽专讬讗转 砖诪注 诇讗 讛讜讜 拽专讜 注讚 爪讗转 讛讻讜讻讘讬诐, 讜诪砖讜诐 爪讜专讱 诪爪讜讛 讛讜讗 砖诇讗 讛讬讜 讞讜砖砖讬谉 诇住诪讜讱 讙讗讜诇讛 诇转驻诇讛.





专讬讟讘"讗

讗祝 讗谞谉 谞诪讬 转谞讬谞讗. 讚注讚 讜注讚 讘讻诇诇. 砖诪诪讗谞讬诐 讗转 讛拽讟谞讜转 讻讙讜谉 砖谞讬 讗讞讬诐 砖谞讜砖讗讬诐 砖转讬 讗讞讬讜转 讗讞转 讙讚讜诇讛 讜拽讚讜砖讬讛 诪谉 讛转讜专讛 讜讗讞转 拽讟谞讛 砖讛砖讬讗讜讛 讗诪讛 讜讗讞讬讛 砖讗讬谉 拽讚讜砖讬讛 诪谉 讛转讜专讛 诪驻谞讬 砖讬讻讜诇讛 诇诪讗谉 讘讜 讻诇 讝诪谉 砖诇讗 讛讙讚讬诇讛 讜专讘谞谉 讛讜讗 讚转拽讬谞讜 诇讛 拽讚讜砖讬谉 讻讚讬 砖诇讗 转爪讗 诇讝谞讜转 讜诪转 讘注诇讛 砖诇 讙讚讜诇讛 讘诇讗 讘谞讬诐 讜谞驻诇讛 讗砖转讜 拽诪讬 讗讞讬讜 诇讬讘讜诐 讜讗讬谞讜 讬讻讜诇 诇讬讘诐 诪驻谞讬 砖讛讬讗 讗讞讜转 讗砖转讜 讜讗诐 讛讬转讛 讗砖转讜 讙讚讜诇讛 讚拽讚讜砖讬讛 诪谉 讛转讜专讛 讛讬讛 驻讟讜专 诪谉 讛讻诇 讘讬谉 诇讞诇讜抓 讘讬谉 诇讬讬讘诐 讗讘诇 讛砖转讗 讚讛讬讗 拽讟谞讛 讜讗讬谉 拽讚讜砖讬讛 诪谉 讛转讜专讛 讬砖 诇讜 诇讞诇讜抓 讜讻讬讜谉 砖讞诇抓 诇讗砖转 讗讞讬讜 诪转住专讗 讗转转讬讛 注诇讬讛 讚讛讜讛 诇讛 讗讞讜转 讞诇讜爪转讜 讚讛讜讬讗 讻讗讞讜转 讙专讜砖转讜 讜注诇 讝讛 谞讗诪专 讘讬讘诪讜转 讗讜讬 诇讜 注诇 讗砖转讜 讗讜讬 诇讜 注诇 讗砖转 讗讞讬讜 讚砖转讬讛谉 谞讗住专讜转 注诇讬讜 讻讬爪讚 诪转拽谞讬谉 诪爪讜讛 注诇 讘"讚 诇诇诪讚讛 诇诪讗谉 讘讜 讜转注拽讜专 讛拽讚讜砖讬谉 诇讙诪专讬 讜讗讞"讻 讬讻讜诇 诇讬讘诐 讗砖转 讗讞讬讜 讘讛讬转专. 讜砖诪砖讬讗讬谉 讗转 讛讗砖讛 注诇 驻讬 注讚 讗讞讚 砖讛注讬讚 砖诪转 讘注诇讛. 讜砖谞住拽诇 转专谞讙讜诇 讘讬专讜砖诇讬诐 砖讛专讙 讗转 讛谞驻砖 砖谞拽专 诪讜讞讜 砖诇 转讬谞讜拽 讘诪拽讜诐 砖讛讜讗 专讜驻祝 讜谞拽讘讜. 讜拽诪"诇 讚砖讜专 讚讗诪专讛 转讜专讛 诇讗讜 讚讜拽讗 讚讛"讛 诇讻诇 砖讗专 讘讛诪讛 讞讬讛 讜注讜祝 砖讛专讙讜 谞驻砖 讚谞住拽诇讬谉. 讜注诇 讛讬讬谉 讘谉 讗专讘注讬诐 讬讜诐 砖谞转谞住讱 注"讙 讛诪讝讘讞 讚讘讗专讘注讬诐 讬讜诐 讛讜讗 讙诪专 注砖讬讬转讜 讜讬爪讗 诪讻诇诇 讬讬谉 诪讙转讜: 



讘讘讞讬专转讗. 讛讬讬谞讜 诪住' 注讚讬讜转:



讗讬 讘注讬转 讗讬诪讗 专讘谞谉 讛讗讬 讜讬诇拽讟讜 讗讜转讜 讘讘拽专 讘讘拽专 讞诇拽讛讜 诇砖谞讬 讘拽专讬诐. 讜讛诐 讛讬讜 诇讜拽讟讬谉 讗讜转讜 讘讘拽专 专讗砖讜谉 讚讛讬讬谞讜 讘讙' 砖注讜转 讚诇讛讻讬 讗讛谞讬 讻驻诇 诇砖讜谉. 讗讬 讘注讬转 讗讬诪讗 专' 讬讛讜讚讛 讗讛谞讬 讘讘拽专 讬转讬专讗 诇讛拽讚讬诐 诇诇拽讜讟 砖注讛 讗讞转 拽讜讚诐 诇讘拽专 讚讘拽专 砖诇诐 讛讜讬 注讚 讚' 砖注讜转 讜讛诐 讛讬讜 诪拽讚讬诪讬诐 砖注讛 讗讞转 讚讛讬讬谞讜 注讚 讙' 讜转讜 诇讗:



讗讬讝讜 讛讬讗 砖注讛 砖讛砖诪砖 讞诐 讜爪诇 爪讜谞谉 讛讜讬 讗讜诪专 讘讚' 砖注讜转. 讜讗"转 讜讻讬讜谉 讚诪讙讜驻讬讛 讚拽专讗 诪砖诪注 讗诪讗讬 讚讬讬拽讬谞谉 诇注讬诇 讗讜 讗讬谞讜 讗诇讗 讘砖砖 砖注讜转 讜讗讬爪讟专讻讬谞谉 诇讗转讜讬讬 专讗讬讛 诪讻讞讜诐 讛讬讜诐 讚讛讗 讘拽专讗 诪砖诪注 讚讘讚' 砖注讜转 诪讬讬专讬. 讬砖 诇讜诪专 讚讗爪讟专讬讱 讚讗讬 诇讗讜 讻讞讜诐 讛讬讜诐 讛讜讛 讗诪讬谞讗 讜讞诐 讛砖诪砖 讛讬讬谞讜 讞讜诐 讛讬讜诐 讜讛讜讗 讻砖砖 砖注讜转 讗讘诇 讛砖转讗 讚砖谞讬 拽专讗 讘诇讬砖谞讬讛 讘讚讜讻转讗 讗讞专讬谞讗 讜讞诪专 讻讞讜诐 讛讬讜诐 讜讚讗讬 诪砖诪注 讚讞讜诐 讛讬讜诐 讜讞诐 讛砖诪砖 讗讬谉 讛讻诇 讗讞讚 讜讗"讻 诪住转诪讗 讞诐 讛砖诪砖 讛讬讬谞讜 讘讚' 砖注讜转: 



诪讚专讘 爪诇讬 砖诇 砖讘转 讘注"砖 讻诇讜诪专 讘转专 驻诇讙 诪谞讞讛 拽诪讬讬转讗. 砖"诪 讻专' 讬讛讜讚讛 住"诇 讚诪砖诐 讜讗讬诇讱 讛讜讗 砖注转 注专讘讬转 讜讛讜讬 诇讬诇讬讗 讜讗驻砖专 诇拽讘诇 砖讘转 讚讞讬讬讘 诇讛讜住讬祝 诪讞讜诇 注诇 讛拽讚砖 诪谉 讛转讜专讛 讜讘讜讚讗讬 讘转讜住驻转 讻诇 砖讛讜讗 讬爪讗 讗讘诇 讗诐 专爪讛 诇讛讜住讬祝 讬讜转专 讛讜讬 转讜住驻转 讜讚讜拽讗 诪砖注讛 讝讜 讚爪诇讬 专讘 讜讛讬讬谞讜 讜讚讗讬 诪砖注转 砖拽讬注转 讛讞诪讛 讻讬爪讚 讛专讬 讗诪专讜 讞讻诪讬诐 砖诪讛诇讱 讗讚诐 讘讬谞讜谞讬 注砖专 驻专住讗讜转 讘讬讜诐 讜谞诪爪讗 砖讛讜诇讱 驻专住讛 讘砖注讛 讜讞讜诪砖 讚讞诪砖讛 讞讜诪砖讬谉 讬砖 讘砖注讛 砖转讬 砖注讜转 讛谞砖讗专讜转 讛诐 注砖专讛 讞讜诪砖讬谉 讜注讜讚 讗诪专讜 讚诪讛诇讱 驻专住讛 讗讬讻讗 诪砖拽讬注转 讛讞诪讛 讜注讚 爪讗转 讛讻讜讻讘讬诐 谞诪爪讗 砖砖拽讬注转 讛讞诪讛 讘讬"讗 砖注讜转 讞住专 讞讜诪砖. 讜讝诪谉 注专讘讬转 诇专' 讬讛讜讚讛 讛讬讗 讘讬"讗 砖注讜转 讞住专 专讘讬注 讜诇诪注诇讛 讜讗讜转讜 讝诪谉 砖讬砖 讘讬谉 专讘讬注 诇讞讜诪砖 讛讬讛 诪转驻诇诇 专讘 讜讛讬讛 讙讜诪专 转驻诇转讜 讘砖拽讬注转 讛讞诪讛 讜诪砖诐 讜讗讬诇讱 讻砖谞砖拽注 讛讞诪讛 讛讜讬 诇讬讛 转讜住驻转 讜讗住讜专 讘诪诇讗讻讛 诪讝诪谉 讝讛 讜讗"诇 诇专' 讬专诪讬讛 讗讬谉 讘讚讬诇谞讗 诪诪诇讗讻讛 讗讘诇 拽讜讚诐 诇讝讛 讛讝诪谉 诇讗 诪讛谞讬 拽讘诇讛 砖讬讗住专 讘诪诇讗讻讛 讜讚讜拽讗 讻砖拽讘诇 讛砖讘转 讘转驻诇讛 讗讘诇 讘讚讘讜专 讘注诇诪讗 诇讗 讛讜讬 拽讘诇讛: 



讜诇讗 驻住拽讬' 诇爪诇讜转讬讛 讚专' 讬专诪讬讛 砖诇讗 驻住注 诇驻谞讬讜. 讜砖"诪 讗住讜专 诇注讘讜专 讻谞讙讚 讛诪转驻诇诇讬谉 讜讚讜拽讗 讻谞讙讚 驻谞讬讛诐 讗讘诇 讘爪讚诐 诇讗 讞讬讬砖讬谞谉 讘讛注讘专讛 讘注诇诪讗: 



讗诇 讬转驻诇诇 讗讚诐 诇讗 讻谞讙讚 专讘讜. 驻讬' 诪砖讜诐 砖诪砖讜讛 注爪诪讜 诇专讘讜, 讜讛谞讜转谉 砖诇讜诐 诇专讘讜 驻讬专讜砖 讻砖讗专 讘谞讬 讗讚诐 讞讘诇 注"讬 砖讬谞讜讬 诪砖讜诐 讻讘讜讚讜 诪讜转专 讜讛诪讞讝讬专 砖诇讜诐 专讘讜 讻讚专讱 砖讗专 讘谞讬 讗讚诐. 讜讛讗讜诪专 讚讘专 砖诇讗 砖诪注 诪驻讬 专讘讜, 驻讬' 砖诇讗 砖诪注 讛讚讘专 诪诪谞讜 讜讗讜诪专 讛讚讘专 讘砖诪讜:





讛诪讗讬专讬

诪讬 砖讛讬讜 诇驻谞讬讜 砖转讬 转驻诇讜转 专"诇 砖讛讜讗 讘讝诪谉 砖转讬讛谉 讜讗转讛 诪讜爪讗讛 讘诪讬 砖诇讗 讛转驻诇诇 转驻诇转 诪讜住祝 讜讛讙讬注 讝诪谉 讛诪谞讞讛 讗驻讬诇讜 诪谞讞讛 讙讚讜诇讛, 讬转讘讗专 诇诪讟讛 砖诪转驻诇诇 砖诇 诪谞讞讛 爪讞诇讛 讗注"驻 砖讝诪谉 讛诪谞讞讛 讗专讜讱 诇讗 诪驻谞讬 砖转驻诇转 转砖诇讜诪讬谉 诪讗讜讞专转 砖讛专讬 诪讜住祝 讝诪谞讜 讻诇 讝' 讗讜 讻诇 讛讬讜诐 讻诇讜 讜讗讬谉 谞拽专讗 转砖诇讜诪讬谉, 讗诇讗 诪驻谞讬 砖讛诪谞讞讛 转讚讬专讛 讜讛诪讜住祝 讗讬谞讜 转讚讬专 讜转讚讬专 讜砖讗讬谞讜 转讚讬专 转讚讬专 拽讜讚诐, 讜讬砖 讗讜诪专讬诐 砖诇讗 谞讗诪专 讚讘专 讝讛 讗诇讗 讘讬讞讬讚, 讗讘诇 讘爪讘讜专 诪讜住祝 拽讜讚诐 讻讚讬 砖诇讗 讬讟注讜, 讜讛讜讗 砖讗谞讜 住讜诪讻讬诐 注讻砖讬讜 诇讛拽讚讬诐 诪讜住祝 讘讬讜诐 讛讻讬驻讜专讬诐 讗注"驻 砖讛讙讬注 砖注转 讛诪谞讞讛, 讜讬砖 讗讜诪专讬诐 砖讗祝 讘讬讞讬讚 诇讗 谞讗诪专 讚讘专 讝讛 讗诇讗 讘砖讛讙讬注讛 砖注转 诪谞讞讛 拽讟谞讛 讗讘诇 诪谞讞讛 讙讚讜诇讛 讛讜讗讬诇 讜讗讬谉 讝诪谉 讝讛 转讚讬专 讜诇讗 注讜讚 讗诇讗 砖讝诪谉 讛诪谞讞讛 讗专讜讱 诪讗讚 诪转驻诇诇 砖诇 诪讜住祝 转讞诇讛, 讜讻谉 讬砖 诪驻专砖讬诐 讚讜拽讗 讘砖讛讬讜 砖转讬讛谉 诇驻谞讬讜 专"诇 砖专讜爪讛 注讻砖讬讜 诇讛转驻诇诇 砖转讬讛诐 讗讘诇 讗诐 讚注转讜 诇讛转驻诇诇 诪谞讞讛 注诐 讚诪讚讜诪讬 讞诪讛 诪转驻诇诇 砖诇 诪讜住祝 注讻砖讬讜 讜诪诪转讬谉 诇诪谞讞讛 注讚 讛注专讘:



讬转讘讗专 砖讗住讜专 诇讗讚诐 砖讬拽讚讬诐 转驻诇转讜 诇转驻诇转 讛爪讘讜专 讘讚"讗 讘爪讘讜专 讗讘诇 讬讞讬讚 讘讘讬转讜 讗诐 爪专讬讱 诇讛拽讚讬诐 讻讚讬 诇讬诇讱 诇砖诪讜注 讚讘专 转讜专讛 专砖讗讬 讜讗诐 讗讬谞讜 爪专讬讱 诇讻讱 专讗讜讬 诇讜 砖讬砖讜讛 转驻诇转讜 注诐 讛爪讘讜专 讻诪讜 砖讘讬讗专谞讜 讘驻专拽 专讗砖讜谉, 讜诪讻诇 诪拽讜诐 注讻砖讬讜 谞讛讙讜 拽爪转 讞讻诪讬诐 诇讛拽讚讬诐 转驻诇转诐 诇转驻诇转 讛爪讘讜专 讘砖讘转讜转 讜讬诪讬诐 讟讜讘讬诐 诪驻谞讬 砖专讜讘 讛讛诪讜谉 诪讟专讬讚诐 讜讗讬谉 讬讻讜诇讬诐 诇讻讜讬谉 讜讗讞专 讻讜谞转 讛诇讘 讛谉 讛谉 讛讚讘专讬诐:



讻讘专 讘讬讗专谞讜 讘驻专拽 专讗砖讜谉 砖讗讬谉 讝诪谉 拽"砖 注专讘讬转 谞讻谞住转 讘转讞讜诐 讞诪讛 诇注讜诇诐, 讬砖 讞讜诇拽讬诐 讘讛 诪讻讞 住讜讙讬讗 诪诪讛 砖讗诪专讜 注诇 专讘 砖讛转驻诇诇 砖诇 注专讘 砖讘转 讘砖讘转 讜拽讚砖, 讜诪讗讞专 砖拽讚砖 讜讚讗讬 讗讻诇 讜讗讞专 砖讗讻诇 讜讚讗讬 拽专讗 砖讛专讬 讗诪专讜 诇讗 讬讗诪专 讗专诐 讗讜讻诇 拽诪注讗 讜讻讜' 讗诇讗 谞讻谞住 诇讘讬转 讛讻谞住转 讜拽讜专讗 讗转 砖诪注 讜讻讜', 讜讗讬谉 讝讛 讻诇讜诐 讞讚讗 砖讛诐 诇讗 讛注讬讚讜 注诇 专讘 砖拽讚砖 讗诇讗 砖讗诪专讜 讘砖诐 砖诪讜讗诇 砖讗讜诪专 拽讚讜砖讛 注诇 讛讻讜住 讗诐 讬专爪讛 讗讘诇 专讘 讜讚讗讬 诇讗 拽讚砖 注诇 讛讻讜住 讜诇讗 讗讻诇, 讜注讜讚 砖讛专讬 诪讻诇 诪拽讜诐 讻诇 砖诇讗 讛讙讬注 讝诪谉 讛转驻诇讛 诪讬讛讗 讬讻讜诇 诇讗讻讜诇 讜诪砖讛转讞讬诇 拽讜讚诐 讝诪谉 讗讬谞讜 诪驻住讬拽 诇转驻诇讛 讜诇讗 谞讞诇拽讜 讘诪驻住讬拽讬谉 诇砖讘转讜转 讗诇讗 诇拽讬讚讜砖 讗讘诇 诇转驻诇讛 诇讗, 讜诪讛 砖讗诪专讜 讘砖讘转 砖诇 转驻诇转 注专讘讬转 诪驻住讬拽, 讚讜拽讗 讘讛讙讬注 讝诪谉 拽讜讚诐 砖讬转讞讬诇 讜诪砖讜诐 讚砖讻讬讞 讘讛 砖讻专讜转 讜讗祝 讝讜 讬砖 诪驻专砖讬诐 砖诇讗 讛转讞讬诇 讘讗讻讬诇讛 讗诇讗 砖讛转讞讬诇 讘诪讻砖讬专讬 讛讗讻讬诇讛 讻讙讜谉 砖讛转讬专 讞讙讜专讜 诇讘谞讬 讘讘诇 讗讜 谞讟诇 讬讚讬讜 诇讘谞讬 讗专抓 讬砖专讗诇 讗讘诇 讛转讞讬诇 讘讙讜祝 讛讗讻讬诇讛 诇讗 讻诪讜 砖讘讬讗专谞讜 砖诐:



讜诇注谞讬谉 诪讜住祝 讜诪谞讞讛 诪讬讛讗 驻住拽讜 拽爪转 讙讗讜谞讬诐 砖诪讜转专 诇讗讻讜诇 讗讻讬诇转 注专讗讬 拽讜讚诐 转驻诇转 讛诪讜住祝 讜拽讜讚诐 转驻诇转 讛诪谞讞讛 讜讗注"驻 砖讛讙讬注 讝诪谞谉 诪诪讛 砖讗诪专讜 诇诪讟讛 砖讗讬谉 讛诇讻讛 讻专讘 讛讜谞讗 砖讗诪专 讗住讜专 诇讟注讜诐 拽讜讚诐 转驻诇转 讛诪讜住祝, 讜诇讗 讻专' 讬讛讜砖注 讗住讜专 诇讟注讜诐 拽讜讚诐 转驻诇讛 讛诪谞讞讛 诪砖讛讙讬注 讝诪谞讛, 讗诇讗 讘砖转讬讛谉 讟讜注诐 讗讞诇砖讬 诇讘讜 讗讻讬诇转 注专讗讬 砖讬讛讗 诇讘讜 谞住注讚 讘讛, 砖讛专讬 讛转谞爪诇 专讘 讗讜讬讗 讻砖诇讗 讛诇讱 诇驻专拽讜 砖诇 专讘 讬讜住祝 讚讞诇讬砖 诇讬讘讬讛 讜讗诪专 诇讬讛 讛讜讛 诇讱 诇诪讟注诐 诪讬讚讬 讜诇诪讬转讬, 讗讘诇 讗讻讬诇转 拽讘注 讻诇 砖讛讙讬注 讝诪谉 讗讬讝讜 转驻诇讛 讗住讜专 讗驻讬' 住诪讜讱 诇诪谞讞讛 讜讗诐 讛转讞讬诇 拽讜讚诐 讝诪谞讛 讗讬谞讜 诪驻住讬拽, 讜讻谉 讗驻讬' 讛转讞讬诇 诪砖讛讙讬注 讝诪谞讛 讻诇 砖讬砖 砖讛讜转 讘讬讜诐, 讜注诇 讚讘专 讝讛 讛注诪讚谞讜 讝讜 砖诇 专' 讬讛讜砖注 砖讗诪专 讗住讜专 诇讗讚诐 砖讬讟注讜诐 讻诇讜诐 拽讜讚诐 砖讬转驻诇诇 诪谞讞讛 讜讗注"驻 砖讚讞讬谞讜讛 讻讗谉, 诇讗 谞讚讞讬转 讗诇讗 诇注谞讬谉 砖诇讚注转讜 诪驻住讬拽 讗祝 讘砖讬砖 砖讛讜转 讘讬讜诐 讗讜 砖诪讗 诇注谞讬谉 诪讛 砖讗住讜专 讗祝 注专讗讬, 讜讬砖 讗讜诪专讬诐 砖诇诪谞讞讛 讙讚讜诇讛 诪转讞讬诇讬谉 讗祝 讘讗讻讬诇转 拽讘注, 讜诪讻诇 诪拽讜诐 讘转诇诪讜讚 讛诪注专讘 专讗讬转讬 专' 讬讛讜砖注 讘谉 诇讜讬 诪驻拽讚 诇转诇诪讬讚讜讬 讗讬谉 讛讜讛 诇讻讜谉 讗专讬住讟讜讜谉 讜诪讟讗 讬讜诪讗 诇砖讬转 砖注讬谉 注讚 讚诇讗 转住拽讜谉 诇讗专讬住讟讜讜谉 转讬讛讬讜谉 诪爪诇讗讬谉, 注讚 诇讗 转讬住拽讜谉 诇讗专讬住讟讜讜谉 讜讗注"驻 砖砖砖 砖注讜转 讗讬谞谉 讝诪谞讛 注讚讬讬谉 讝讜 诪住讻诪转 注诐 讗讜转讛 砖谞讗诪专讛 讘专讗砖讜谉 砖诇 砖讘转 [讟' 注"讘] 诇讗 讬讻谞住 讗讚诐 住诪讜讱 诇诪谞讞讛 讜驻讬专砖谞讜讛 砖诐 讗祝 讘诪谞讞讛 讙讚讜诇讛, 讜诪讛 砖谞转讙诇讙诇 讻讗谉 讘讗讬住讜专 专讞讬爪讛 讘讞诪讬 讛讗讜专 讘砖讘转 讜砖讙讝专讜 讗祝 诇讬讻谞住 讘讞讚专 讛注砖讜讬 诇讛讝讬注 讘转讜讻讜 诪讙讝专讛 砖诪讗 讬讘讗 诪诪谞讛 诇专讞讜抓 讜诇讛讞诐 讬转讘讗专 讘砖诇讬砖讬 砖诇 砖讘转 讜讘砖讗专 诪拽讜诪讜转 砖讘讗讜转讛 诪住讻转讗:



讻讘专 讬讚注转 注诇 诪爪讜转 讬讘讜诐 砖讛讬讗 诪爪讜转 注砖讛 诪谉 讛转讜专讛 讜讻谉 讬注讚转 注诇 讛拽讟谞讛 砖讗讬谞讛 讘转 拽讚讜砖讬谉 讗诇讗 讗诐 讻谉 拽讘诇诐 讗讘讬讛, 讛讗 讛砖讬讗讜讛 讗诪讛 讗讜 讗讞讬讛 讗讜 讛讬讗 注爪诪讛 讬讻讜诇讛 诇诪讗谉 讻诪讜 砖讬转讘讗专 讘诪拽讜诪讜, 诪注转讛 砖转讬 讗讞讬讜转 谞砖讜讗讜转 诇砖谞讬 讗讞讬诐 讗讞转 讙讚讜诇讛 讜讗讞转 拽讟谞讛 砖讛砖讬讗讜讛 讗诪讛 讜讗讞讬讛 讜诪转 讘注诇 讛讙讚讜诇讛 讜谞诪爪讗转 讝拽讜拽讛 诇讘注诇讛 砖诇 拽讟谞讛 讝讜 讜讛讜讗 专讜爪讛 诇讬讘诪讛 讗诇讗 砖谞砖讜讗讬 讗讞讜转讛 诪注讻讘讬诐 注诇讬讜, 诪诇诪讚讬诐 讗讜转讛 砖转诪讗谉 讜谞诪爪讗转 讝专讛 诇诪驻专注 讜讻诇 讘讬讗讜转讬讛 讘讝谞讜转 讜诪讬讘诐 诇讗讞讜转讛, 砖谞讜砖讗讬谉 注诇 讛讗谞讜住讛 讜注诇 讛诪驻讜转讛 讜诪砖转讚诇讬诐 讘讻讱 讻讚讬 诇拽讬讬诐 诪爪讜转 讬讘讜诐 讜讻谉 讻讚讬 砖诇讗 转注诪讜讚 讝讜 注讙讜谞讛 注讚 砖转讙讬诇 讝讜 讜讬讜讚注 讗诐 转诪讗谉 讗诐 诇讗讜:



诪讬 砖讛讜讞讝拽讛 讗砖转 讗讬砖 讜讛诇讱 讘注诇讛 诇诪讚讬谞转 讛讬诐 讜讘讗 讗讞专 讜讛注讬讚 诇讛 砖诪转 讘注诇讛 转谞砖讗 注诇 驻讬讜 讗驻讬诇讜 注讘讚 讜讗驻讬诇讜 砖驻讞讛 讜讗驻讬诇讜 注讚 诪驻讬 注讚 讻诪讜 砖讬转讘讗专 讘诪拽讜诪讜:



诪讛 砖讗诪专讛 转讜专讛 注诇 砖讜专 砖讛诪讬转 讛讗讚诐 砖讛讜讗 谞住拽诇 诇讗 住讜祝 讚讘专 砖讜专 讗诇讗 讗祝 讻诇 讘诪讛 讜讞讬讛 讘诪砖诪注 讜讗驻讬诇讜 注讜祝, 诪注砖讛 讛讬讛 讜谞住拽诇 转专谞讙讜诇 讘讬专讜砖诇讬诐 注诇 砖谞拽专 讘诪讜讞讜 砖诇 转讬谞讜拽 讜讛专讙讜:



讛讬讬谉 砖讛讬讜 诪讘讬讗讬诐 讘诪拽讚砖 诇谞住讻讬诐 诇讗 讛讬讛 专讗砖讬 诇讛讘讬讗 讬讬谉 诪讙转讜 注讚 砖讬注讘专讜 注诇讬讜 诪' 讬讜诐 诇讚专讬讻转讜 讜诪讻诇 诪拽讜诐 讗诐 讛讘讬讗 讻砖专 讻诪讜 砖讬转讘讗专 讘诪拽讜诪讜:





转讜住驻讜转 专讗"砖

讗诇讗 诪讗讬 注讚 讜注讚 讘讻诇诇 转"砖 讜砖诇 诪讜住驻讬谉 讻诇 讛讬讜诐 专' 讬讛讜讚讛 讗讜诪专 注讚 讝' 砖注讜转. 讜诇"讙 讗讬诪讗 住讬驻讗 砖讚讘专讬 专讘讬 讬讛讜讚讛 讗讬谞谉 砖谞讜讬讬谉 讘诪砖谞讛 讘住驻专讬诐 讬砖谞讬诐, 讜诪讛 砖诇讗 讛讝讻讬专 专讘讬 讚讘专讬讜 讘诪砖谞讛 诪砖讜诐 讚专讘讬 诇讗 住讘专 讻讜转讬讛 讗诇讗 讘讛讱 讚讗专讘注 砖注讜转 讛讜讗讬诇 讚转谞谉 讘讘讞讬专转讗 讻讜转讬讛 讜讻谉 讛讛讬讗 讚注讚 驻诇讙 讛诪谞讞讛 讚讗诪专讬谞谉 诇拽诪谉 讚注讘讚 讻诪专 注讘讚 讜讚注讘讚 讻诪专 注讘讚:



讜注诇 转诪讬讚 砖诇 砖讞专 砖拽专讘 讘讗专讘注 砖注讜转. 讘讬专讜砖诇诪讬 诪驻专砖 砖讛讬' 讘讬诪讬 诪诇讻讜转 讬讜谉 砖讛讬讜 诪砖诇砖诇讬谉 诇讛诐 讘讻诇 讬讜诐 砖转讬 拽讜驻讜转 砖诇 讝讛讘 讜讛讬讜 诪注诇讬谉 诇讛诐 砖谞讬 讟诇讗讬诐 讬讜诐 讗讞讚 讛注诇讜 诇讛诐 砖谞讬 讞讝讬专讬诐 讘讗讜转讛 砖注讛 讛讗讬专 注讬谞讬讛诐 讛拽讘"讛 讜诪爪讗讜 砖谞讬 讟诇讗讬诐 讘诇砖讻转 讛讟诇讗讬诐 讜注诇 讗讜转讛 砖注讛 讛注讬讚 专' 讬讛讜讚讛 讘谉 (讘转讬专讗) 讘讘讗] 注诇 转诪讬讚 砖诇 砖讞专 砖拽专讘 讘讚' 砖注讜转, 讜讘诪讚专砖 驻住讬拽转讗 讬砖 讻砖谞砖讗 砖诇诪讛 讘转 驻专注讛 讜讛讻谞讬住讛 诇讜 讞诇祝 诪讬谞讬 讝诪专 讜讛讬讜 诪驻转讞讜转 砖诇 讘讬转 讛诪拽讚砖 转讞转 诪专讗砖讜转讬讜 讜讬砖谉 注讚 讚' 砖注讜转 讘讬讜诐 讜讗讝 讛拽专讬讘讜 讛转诪讬讚:



讚专讘 爪诇讬 砖诇 砖讘转 讘注专讘 砖讘转. 讜讛讬讛 诪拽讘诇 注诇讬讜 砖讘转 诪讘注讜讚 讬讜诐, 讜讛讗 讚讗诪专讬谞谉 讘驻专拽 讘诪讛 诪讚诇讬拽讬谉 [讚祝 讻"讙] 讙讘讬 讛讚诇拽转 讛谞专 讜讘诇讘讚 砖诇讗 讬拽讚讬诐 讜讘诇讘讚 砖诇讗 讬讗讞专, 讗讬谉 讝讜 讛拽讚诪讛 诪讗讞专 砖讛讬讛 诪拽讘诇 注诇讬讜 砖讘转 讘讗讜转讛 砖注讛, 讜讘讬专讜砖诇诪讬 讗诪专讬谞谉 专' 诪驻拽讚 诇讗讘讬讚谉 讗诪讜专讬讛 讗讻专讬讝 拽诪讬讛 爪讘讜专讗 诪讗谉 讚诪爪诇讬 讬爪诇讬 讚专诪砖讗 注讚 讚讬讜诪讗 拽讬讬诐, 讜讻诇 讛谞讬 讗诪讜专讗讬 讜讻谉 转谞讗讬 讚诇拽诪谉 砖讛转驻诇诇讜 砖诇 诪讜爪讗讬 砖讘转 讘砖讘转 讜讗诪专讜 讛讘讚诇讛 注诇 讛讻讜住 (讚专') [讻专'] 讬讛讜讚讗 住讘讬专讗 诇讛讜, 讜讗驻砖专 砖讛讬' 诇讛诐 讗讜谞住 讜诇讗 讛讬讜 讬讻讜诇讬谉 诇讛讘讚讬诇 讘诪讜爪讗讬 砖讘转 讻讙讜谉 砖诇讗 讛讬讛 诇讛诐 讬讬谉 讗讜 讗讜谞住 讗讞专 讻讬 驻砖讬讟讗 砖诇讗 讛讬讜 诪诪讛专讬谉 诇讛讘讚讬诇 讜诇讛转驻诇诇 砖诇 诪讜爪讗讬 砖讘转 讘砖讘转 讗诐 诇讗 诪讞诪转 讗讜谞住, 讜谞专讗讛 讗注"讙 讚住讘讬专讗 诇谉 讻专' 讬讛讜讚讛 注谞讬谉 转驻诇转 讛注专讘 砖讛讜讗 砖注讛 讜专讘讬注 拽讜讚诐 讛诇讬诇讛 诇注谞讬谉 转讜住驻转 砖讘转 (讜讬诪讬诐 讟讜讘讬诐) 讜讬讜诐 讛讻驻讜专讬诐 讚拽讬讬"诇 砖讛讜讗 诪谉 讛转讜专讛 讘驻"拽 讚专"讛 [讚祝 讟' 注"讗) 讜讘讻诪讛 讚讜讻转讗 砖讗讬谉 爪专讬讱 讻诇 讻讱 砖讬注讜专 讙讚讜诇 诇转讜住驻转. 诪讬讛讜 谞专讗讛 砖爪专讬讱 砖讬注讜专 诪讚讗诪专讬' 讘讘讬爪讛 讘专讬砖 驻' 讛诪讘讬讗 [讚祝 诇' 注"讗] 讜讘砖讘转 讘驻专拽 讛砖讜讗诇 [讚祝 拽诪"讞 注"讘] 讚讛讗 转讜住驻转 讚讬"讛 讚讗讜专讬讬转讗 (讜讛谞讬) [讜讛讗] 谞砖讬 讚讬讚谉 讗讻诇讬 讜砖转讬 注讚 讗讜专转讗 讜诇讗 诪讞讬谞谉 讘讬讚讬讬讛讜 讜诪住转诪讗 诇讗 讛讬讜 讗讜讻诇讬谉 诪诪砖 注讚 讞砖讬讻讛 砖讗讬谞谉 讬讻讜诇讜转 诇爪诪爪诐 讗诇讗 驻讜专砖讜转 诪诇讗讻讜诇 拽讜讚诐 讛诇讬诇讛 讗诇诪讗 拽讜讚诐 讗讜转讜 砖讬注讜专 讬砖 讝诪谉 转讜住驻转 讚讗讜专讬讬转讗 讜诇讗 谞转讘专专 讬驻讛 诪讛 砖讬注讜专 讬砖 诇讜 诇讗讜转讜 转讜住驻转, 讗讘诇 诇注谞讬谉 诪爪讛 讛讬讛 讗讜诪专 讛专' 讬注拽讘 诪拽讜专讘讬"诇 砖讗讬谉 诇讜 诇讗讻讜诇 诪爪讛 注讚 砖转讞砖讱 诪讚讗诪专讬' 讘转讜住驻转讗 讚驻住讞讬诐 讗诪专讜 注诇讬讜 注诇 讛诇诇 砖讛讬讛 讻讜专讱 驻住讞 诪爪讛 讜诪专讜专 讜讗讬诪转 讗讜讻诇谉 诪砖转讞砖讱 讜讛讬讬谞讜 讟注诪讗 诪砖讜诐 讚讻转讬讘 讘驻住讞 讜讗讻诇讜 讗转 讛讘砖专 讘诇讬诇讛 讛讝讛 讜诇讬诇讛 诪诪砖 讘注讬谞谉 讜诪爪讛 讗讬转拽讬砖 诇驻住讞 讚讗诐 讗讻诇讛 诪讘注讜讚 讬讜诐 诇讗 讬爪讗 讬讚讬 讞讜讘转讜 讜诇讗 砖讬讬讱 讻讗谉 转讜住驻转:



诪讗谉 讚注讘讚 讻诪专 注讘讚 讚注讘讚 讻诪专 注讘讚. 讻转讘 讛讙讗讜谉 讚诪讗谉 讚诪拽讚讬诐 讜诪爪诇讬 [注专讘讬转] 诪驻诇讙 讛诪谞讞讛 讜诇诪注诇讛 讻专' 讬讛讜讚讛 转讜 诇讗 诪爪讬 诇爪诇讜讬讬 诪谞讞讛 讗诇讗 注讚 驻诇讙 讛诪谞讞讛 讻专讘讬 讬讛讜讚讛 讚讗诐 讗讬转讗 诇讚专' 讬讛讜讚讛 诇讬转讗 诇讚专讘谞谉 讜讗诐 讗讬转讗 诇讚专讘谞谉 诇讬转讗 诇讚专讘讬 讬讛讜讚讛 讜讻谉 讗讬 爪诇讬 转驻诇转 讛诪谞讞讛 注讚 讛注专讘 转讜 诇讗 诪爪讬 诇讗拽讚讜诪讬 讜诇爪诇讜讬讬 转驻诇转 讛注专讘 讘驻诇讙 讛诪谞讞讛 讚讗讬 讗驻砖专 诇讜 诇注砖讜转 驻注诐 讻专' 讬讛讜讚讛 讜驻注诐 讻专讘谞谉:





诪讛专砖"讗 - 讞讬讚讜砖讬 讛诇讻讜转

讘讚"讛 转"砖 讜砖诇 讻讜' 砖讗诪专 注讚 讝' 砖注讜转 讗讬谞讜 讘诪砖谞讛 讻讜' 注讻"诇 讻爪"诇:


讘讗"讚 讚讛"驻 讚注讘讚 讻专"讬 注讘讚 讚讗诪专 诪驻诇讙 讛诪谞讞讛 诇讬诇讛 讛讜讗 注讘讚 讜诪"讛 诪谞讞讛 诇讗 讗讘诇 讗讬谉 诇驻专砖 讻讜' 讚驻砖讬讟讗 讚专讘谞谉 诪讜讚讜 讘砖讬注讜专讗 讚专"讬 注讻"诇 讻爪"诇 谞"诇 讚专"诇 砖讛驻讬专讜砖 讚注讘讚 讻专"讬 注讘讚 讛讬讬谞讜 讚讞砖讘 诇讬讛 诪驻诇讙 讛诪谞讞讛 诇讬诇讛 诇讛转驻诇诇 注专讘讬转 讜诇讗 诪谞讞讛 讗讘诇 讗讬谉 诇驻专砖 讚注讘讚 讻专"讬 注讘讚 诇注谞讬谉 讗诐 讛转驻诇诇 拽讜讚诐 驻诇讙 讛诪谞讞讛 讚讘讛讗 专讘谞谉 谞诪讬 诪讜讚讜 讜诪讬讛讜 拽"拽 讚诇讗 讛讜讛 爪专讬讻讗 诇讛讜讻讞讛 讝讜 讚讘讛讚讬讗 诪讜讻讞 讚注讘讚 讻专"讬 注讘讚 讗讬讬专讬 诇注谞讬谉 讚讛讜讬 诇讬诇讛 讜砖专讬 诇讛转驻诇诇 注专讘讬转 讚讛讗 诪讬讬转讬 诇讛 诇拽诪谉 讗讛讗 讚专讘 爪诇讬 砖诇 砖讘转 讘注"砖 诪讘注"讬 讜讚讜"拽:


讘讚"讛 讚专讘 爪诇讬 讻讜' 讜讻谉 诇注谞讬谉 转讜住驻转 砖讘转 讜讟"讘 讜讬"讛 讜讻讜' 注讻"诇 专"诇 讻诪讜 讚诇注谞讬谉 诪诇讗讻讛 讘诪"砖 诇讗 讗诪专讬谞谉 讚讛讜讬 诇讬诇讛 讛"谞 诇注谞讬谉 转讜住驻转 砖讘转 讜讻讜' 讚讛讜讬 谞诪讬 诪讬诇讬 讚讗讜专讬讬转讗 诇讗 讗诪专讬' 讚讛讜讬 诇讬诇讛 诇讗住讜专 讘砖讬注讜专 讙讚讜诇 讻"讻 讚诇讗 住"诇 讻专"讬 讗诇讗 诇注谞讬谉 转驻诇讛 讜拽讘诇转 砖讘转 讚专讘谞谉 讜注讬讬谉 讘专讗"砖:





讞讻诪转 砖诇诪讛

讙诪专讗 讘诇讬诇 砖讘转 讘' 讻讜' 谞"讘 驻讬' 砖诇 砖讘转:


砖诐 注诇 讛讻讜住 拽砖讬讗 谞"讘 讜讝讛 诇砖讜谉 专讘 讛讗讬 讙讗讜谉 讗注"驻 砖注诇转讛 讘拽讜砖讬讗 诪"诪 诇讗 诪砖讘砖转讗 讛讬讗 讜讟注诪讗 讚诪住转讘专 讛讜讗 讻讜' 注讬讬谉 讘讗砖专"讬:


转讜住' 讘讚"讛 讟注讛 讻讜' 讚讛讬讬谞讜 砖诇 诪讜爪讗讬 砖讘转 讻讜' 讻爪"诇:


讘讗"讚 讗诇诪讗 讚诪爪专讬讱 讻讜' 谞"讘 讜讗讬谉 讝讜 专讗讬讛 砖讛专讬 讛专讗"砖 讻转讘 讻诇 讚讘专讬 讛专讬"祝 讜讗驻"讛 讻转讘 讻讚讘专讬诐 讚诇注讬诇:


转讜住' 讘讚"讛 转"砖 讜砖诇 诪讜住驻讬诐 讻讜' 谞"讘 驻讬' 讜讘专讬讬转讗 讛讬讗 讜讚讜"拽:





专砖"砖

讙诪专讗 讚转谞谉 讜讞诐 讛砖诪砖 讻讜'. 爪"诇 讚转"专 讜讻谉 讛注转讬拽 讛注专讜讱 讘注专讱 砖专讘:



砖诐 [讗专"讞 谞讞讝讬 讗谞谉 讻讜'. 注讬' 诪讛 砖爪讬讬谞转讬 讘住讜讻讛 讬"讘] :



砖诐 讗讚专讘讛 诪讚专"讛 讻讜' 砖"诪 讗"讛 讻专"讬. 诇讻讗讜专讛 诇讬砖谞讗 讚讗讚专讘讛 讗讬谞讜 诪讜讘谉 讚讛讗 诪"诪 诪讚专讘 诪讜讻讞 讚讛诇讻讛 讻专"讬 讜讗讬谉 讛诇讻讛 讻专"讛 谞讙讚 专讘 专讘讬讛 讜谞"诇 讚讘砖讘转 拽讻"讞 讗' 驻专讬讱 讜讛讗 专"讛 转诇诪讬讚 讚专讘 讛讜讛 讜专讘 讻专"讬 住"诇 讻讜' 讜注"砖 讘讙讛"砖 诇讛讙专注"讗 讝"诇 讗诇诪讗 讞讝讬谞谉 讚拽讬"诇 诇讛砖"住 讚专"讛 诇讗 讛讜讛 驻诇讬讙 注诇讬' 讚专讘 专讘讬讛 讜讻"讻 讘驻讬' 讛专讗"砖 讚谞讚专讬诐 讻"讙 讘' 讚诪住转诪讗 诇"驻 专"讛 讗讚专讘 专讘讬讛 讜讗"讻 注"讻 专讘 谞诪讬 住"诇 讚讗"讛 讻专"讬 讜讛讗 讚爪诇讬 讻讜' 注"讻 讛讜讗 诪讗讬讝讜 住讘讛 讗讜 砖注转 讛讚讞拽 讜讘讝讛 诪讬讜砖讘 诪讛 砖讛拽砖讛 讛砖"讗 讘转砖讜' 讙' 注诇 讛专讗"砖 讜转专"讬 讚诇住讘专转诐 讛讬讻讬 讚讬讬拽 诪讚专"讛 讚讗"讛 讻专"讬 讚讬诇诪讗 讛"讟 讚诇讗 诪爪诇讜 注讚 讗讜专转讗 诪砖讜诐 讚住"诇 讚讗"爪 诇讛讜住讬祝 诪讞讜诇 注讛"拽 讜讻讜' 注"砖 讗讘诇 诇驻诪砖"讻 讗"砖 讚讗讬谉 住讘专讗 讚专"讛 驻诇讬讙 注诇讬' 讚专讘 讘砖讜诐 诪讬讚讬 [讗讘诇 诪"诪 诪爪讬谞讜 讚驻诇讬讙 注诇讬讛 讚专讘 讘住谞讛讚专讬谉 谞"讝 诇驻讬 诪砖"讻 讛转讜住' 砖诐 讘住驻"拽 讚"讛 讗诇讗] :





讛讙讛讜转 讬注讘"抓

讙诪' 讛讗讬 讘拽专 讬转讬专讗 诇讛拽讚讬诐 讻讜' 谞"讘 诇拽讬讟转 讛诪谉. 讜诇注讜诇诐 讘拽专 讚转诪讬讚 注讚 讗专讘注. 讜讗"转 讙讘讬 转诪讬讚 谞诪讬 讻转讬讘 讘讘拽专 讘讘拽专 讙讘讬 砖谞讬 讙讝讬专讬谉 讜讙讘讬 拽讟讜专转 讜谞专讜转. 讛讗 诪爪专讬讻讬谞谉 诇讻讜 驻专拽 讗状诇 讛诪诪讜谞讛:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖诪诪讗谞讬谉 讗转 讛拽讟谞讛. 讛拽讟谞讜转 讻爪"诇 [讜讻诪讘讜讗专 讘谞讚讛 讞]:


砖诐 讜注诇 转诪讬讚 砖诇 砖讞专. 注讬' 讘专砖"讬 诪砖诇讬 诇讗 讜注讬' 诪谞讞讜转 讚' 住讚 注"讘 转讜住' 讚"讛 讜注诇:


砖诐 诇讗讞讜专讬讛 讚专讘. 转驻诇讛 砖诇 讞讜诇. 讻谉 讛讜讗 讘讘讛"讙:





驻谞讬 讬讛讜砖注

讘讙诪' 讗诪专 专讘讬 谞讞诪谉 讗祝 讗谞谉 谞诪讬 转谞讬谞讗 专讬讘"讘 讛注讬讚 讻讜' 注诇 转诪讬讚 砖诇 砖讞专 砖拽专讘 讘讚' 砖注讜转. 讜讗祝 诇驻诪"砖 讘住诪讜讱 讚讘注诇 讛讗讬讘注讬讗 讘讛讗 讙讜驻讗 诪住驻拽讗 诇讬讛 讗讬 讛讗讬 砖拽专讘 讘讗专讘注 砖注讜转 讗讬讬专讬 讘砖讞讬讟转 讜讝专讬拽转 讛转诪讬讚 讗讜 讘讛拽讟专转讜 讗驻"讛 砖驻讬专 诪爪讬谞讜 诇诪讬诪专 讚诇专讘讬 谞讞诪谉 驻砖讬讟讗 诇讬讛 讚讗砖讞讬讟讛 讜讝专讬拽讛 拽讗讬 讻讚诪砖诪注 诇讛讚讬讗 讘讬专讜砖诇诪讬 讚砖诪注转讬谉 讚诪注砖讛 砖讛讬讛 讻讱 讛讬讛 砖讘砖注转 讛讙讝讬专讛 讛讬讛 砖诇讗 谞诪爪讗讜 诇讛诐 讟诇讗讬诐 注讚 讗讜转讜 砖注讛 讜注讜讚 谞专讗讛 讚诇注谞讬谉 讛拽讟专转 转诪讬讚 专"讬 谞诪讬 诪讜讚讛 讚讻砖专 注讚 讞爪讜转 讚转注砖讜 讘讘讜拽专 讗砖讞讬讟讛 讜讝专讬拽讛 拽讗讬 讜注讜讚 谞诇注"讚 讚诪诪拽讜诪讜 讛讜讗 诪讜讻专注 讚讗诇转"讛 讗诇讗 讚讗讛拽讟专讛 拽讗讬 讜讻专"讬 讗"讻 诪讗讬 注讚讜转讜 砖诇 专讬讘"讘 讗讬 诇讗驻讜拽讬 诪讚专讘谞谉 讚讗诪专讬 注讚 讞爪讜转 讛讗 诇讚讬讚讛讜 讻"砖 讚讻砖专 讘讚' 砖注讜转 讜诇驻"讝 讛讜"诇 诇专讬讘"讘 诇讛注讬讚 砖讗讬谞讜 讻砖专 讗诇讗 讘讚' 砖注讜转 讜诇讗 讬讜转专 讗诇讗 注"讻 讚讗砖讞讬讟讛 讜讝专讬拽讛 拽讗讬 讚诇驻"讝 砖驻讬专 讛讜爪专讱 诇讛注讬讚 砖讻砖专 讘讚' 砖注讜转 诇讗驻讜拽讬 讚诇讗 谞讬诪讗 讚讗讬谞讜 讻砖专 讗诇讗 注讚 住讜祝 讙' 诪讚讻转讬讘 转专讬 讝讬诪谞讬 讘讘讜拽专 讻诪讜 砖讻转讘转讬 讘住讜讙讬讗 讚讬讜诪讗 讜住讚"讗 讚讛讬讬谞讜 诇诪讬讚专砖 诪讬谞讛 诇专讘谞谉 讞诇拽讛讜 诇砖谞讬 讘拽专讬诐 讜诇专"讬 诇讛拽讚讬诐 砖注讛 讗讞转 讜讛讬讬谞讜 住讜祝 讙' 拽诪"诇 讚诇讗 讜讛讬讬谞讜 讻讚驻专讬砖讬转 讜讻诪讜 砖讗讘讗专 注讜讚 讘住诪讜讱 讻谞"诇 讜讚讜"拽:


砖诐 讗讘注"讗 专讘谞谉 讗诪专 拽专讗 讘讘讜拽专 讘讘讜拽专 讞诇拽讛讜 讜讗讘注"讗 专"讬 讻讜' 诇讛拽讚讬诐 砖注讛 讗'. 诇讻讗讜专讛 讬诇"讚 讗"讻 讗诪讗讬 诇讗 讚专砖讬谞谉 讻讛"讙 讘讬讜诪讗 讚祝 诇"讙 诇注谞讬谉 讚诐 讛转诪讬讚 讜谞专讜转 讜拽讟讜专转 讚讻转讬讘讬 谞诪讬 讘讘讜拽专 讘讘讜拽专 讗驻"讛 诇讗 讗砖讻讞谉 讘砖讜诐 讚讜讻转讗 砖讗讬谞谉 讻砖专讬诐 讗诇讗 注讚 住讜祝 砖诇砖 讜谞讛讬 讚诇讗 拽砖讬讗 诇讬 诇驻讬 诪"砖 讘住诪讜讱 讚注讚讜转讜 砖诇 专讬讘"讘 讗砖讞讬讟讛 讜讝专讬拽讛 拽讗讬 讜讻诪注砖讛 砖讛讬讛 讜讗诐 讻谉 讛讬讗讱 讛拽讟讬专讜 拽讟讜专转 讘讗讜转讜 讝诪谉 讛讗 讚诐 讛转诪讬讚 拽讜讚诐 诇拽讟讜专转 讗诇讬讘讗 讚讻"注 讜讗诐 讻谉 讘讛讗讬 砖注转讗 诇讗讞专 讗专讘注 转讜 诇讗 诪转讻砖专 拽讟讜专转 诇专"讬 讚诇讗 诪拽专讬 讘讜拽专 讗诇讗 讚讘讛讗 诪爪"诇 讚讛讗 讚讛注讬讚 专讬讘"讘 注诇 转诪讬讚 砖拽专讘 讘讚' 砖注讜转 诇讗讜 讗住讜祝 讚' 拽讗讬 讗诇讗 讘注谞讬谉 砖讬砖 注讚讬讬谉 砖讛讜转 诇讛拽讟讬专 拽讟讜专转 住讜祝 讚' 讗诇讗 讚讗讻转讬 拽讜砖讬讗 拽诪讬讬转讗 讘讚讜讻转讗 拽讗讬 讚诇驻讬 讛讗讬 讚专砖讗 讚讚专砖讬谞谉 讛讻讗 拽专讗 讚讘讘讜拽专 讘讘讜拽专 讙讘讬 诪谉 讛"谞 讛讜"诇 诇诪讚专砖 诇注谞讬谉 拽专讘谞讜转 讜诇讜诪专 砖转讞诇转 诪爪讜转讜 诪讬讛讜 讛讬讬谞讜 讘住讜祝 讙' 讜谞讛讬 讚诇专"讬 讗讬讻讗 诇诪讬诪专 讚讛讗 讚讚专砖讬谞谉 讛讻讗 讗诇讬讘讬讛 讘讘讜拽专 讘讘讜拽专 讚诪谉 诇讛拽讚讬诐 砖注讛 讗' 讛讗讬 砖注讛 讗' 诇讗讜 砖注讛 讗' 诪诪砖 诪讞诇拽讬 讛讬讜诐 讗诇讗 砖注讛 诪讜注讟转 拽讜讚诐 住讜祝 讚' 讜讻讬讜谉 讚讗讬谉 砖讬注讜专 诪诪砖 讘讚讘专 讗"讻 砖驻讬专 砖讬讬讱 诇讜诪专 讚诇注谞讬谉 拽专讘谞讜转 讻诇 诪讛 砖诪拽讚讬诪讬谉 讬讜转专 讟驻讬 注讚讬祝 讚讝专讬讝讬谉 诪拽讚讬诪讬谉 诇诪爪讜转 讗诇讗 讚诇专讘谞谉 讜讚讗讬 拽砖讛 讚讚专砖讗 讚讞诇拽讛讜 诪砖诪注 讚讚讜拽讗 拽讗诪专 讻讚讗讬转讗 诇讛讚讬讗 讘专讬砖 驻专拽 转诪讬讚 谞砖讞讟 讘讚专砖讗 讚专讬讘"诇 讚讚专砖 讘讬谉 讛注专讘讬诐 讞诇拽讛讜 讜讬砖 诇讬讬砖讘 讚讻讬讜谉 讚讘住讜讙讬讗 讚讬讜诪讗 讗砖讻讞谉 拽专讘谞讜转 讟讜讘讗 讚讻转讬讘 转专讬 讝讬诪谞讬 讘讘讜拽专 诪砖"讛 诇讗 砖讬讬讱 诇诪讬讚专砖 讻讛"讙 讞诇拽讛讜 诪诪砖 砖讛专讬 讗"讗 诇讛拽专讬讘 讻讜诇诐 讘讝诪谉 讗讞讚 诪诪砖 讗注"讻 讚讛谞讱 转专讬 讘讘讜拽专 讚讛转诐 讛讬讬谞讜 诇拽讚讬诪讛 讘注诇诪讗 诇讛拽讚讬诐 注讘讜讚讛 讗' 诇讞讘专转讛 讻讚讗讬转讗 讘住讜讙讬讗 讚讛转诐 讜讗讬谉 诇讛讗专讬讱 讻讗谉 讬讜转专:


砖诐 讗诪专 专"讞 谞讞讝讬 讗谞谉 诪讚专讘 诪爪诇讬 砖诇 砖讘转 讘注"砖 砖"诪 讻专"讬 住"诇 讻讜'  讜驻专砖"讬 讚讻讬讜谉 讚诇专"讬 诪驻诇讙 讛诪谞讞讛 注讘专 讝诪谉 转驻讬诇转 讛诪谞讞讛 讜注讬讬诇 诇讬讛 讝诪谉 转驻讬诇转 注专讘讬转 注讻"诇. 讜讻谉 诪讘讜讗专 讘诇砖讜谉 讛转讜住' 讘专讬砖 诪讻讬诇转讬谉 注"砖 讜讻讘专 讻转讘转讬 诪讛 砖讬砖 诇讚拽讚拽 注诇 讝讛 诪讬讛讜 讘诇讗"讛 诇讻讗讜专讛 讗讬谉 讝讛 诪讜讻专讞 讚讛讗 诪爪"诇 讚诇注讜诇诐 专讘 讻专讘谞谉 住"诇 讚转驻讬诇转 讛诪谞讞讛 注讚 讛注专讘 诪砖讜诐 砖转诪讬讚 砖诇 讘讬谉 讛注专讘讬诐 讛讬讛 拽专讘 讜讛讜诇讱 注讚 讛注专讘 讜讗驻"讛 讛讜讛 诪爪诇讬 砖诇 砖讘转 讘注专讘 砖讘转 诪讘注"讬 诪砖讜诐 讚转驻讬诇转 注专讘讬转 诇讗讜 讻谞讙讚 讗讬讘专讬诐 讜驻讚专讬诐 砖诇 讘讬谉 讛注专讘讬诐 诇讘讚 转拽谞讜讛讜 讗诇讗 讻谞讙讚 讗讬讘专讬诐 讜驻讚专讬诐 砖诇讗 谞转注讻诇讜 诪讘注专讘 住转诐 转讬拽谞讜讛讜 讗驻讬诇讜 讚砖讞专讬转 谞诪讬 讜讗驻讬诇讜 讗转"诇 讚注讬拽专 转驻讬诇转 注专讘讬转 谞讙讚 讗讬讘专讬诐 砖诇 讘讬谉 注专讘讬诐 转讬拽谞讜 讗驻"讛 讜讚讗讬 专讘谞谉 谞诪讬 诪讜讚讜 讚注讬拽专 讝诪谉 讛拽讟专转 讛转诪讬讚 讛讜讗 讘讟' 讜诪讞爪讛 讻讚讗讬转讗 诇讛讚讬讗 讘诪砖谞讛 专"驻 转诪讬讚 谞砖讞讟 讘讞' 讜诪讞爪讛 讜拽专讘 讘讟' 讜诪讞爪讛 讗"讻 诇驻"讝 砖驻讬专 诪爪"诇 讚诪讛讗讬 砖注转讗 讜讗讬诇讱 诇专讘谞谉 讛讜讬 讝诪谉 转驻讬诇转 讛诪谞讞讛 讜转驻讬诇转 讛注专讘 讜讗"讻 诇讗 诪讜讻讞 诪讬讚讬 诪讛讗 讚专讘 诪爪诇讬 讜讗祝 砖讬砖 诇讬讬砖讘 讘讚讜讞拽 讚驻砖讬讟讗 诇讬讛 诇专"讞 砖讗讬谉 砖讜诐 住讘专讗 诇讜诪专 砖讝诪谉 转驻讬诇转 诪谞讞讛 讜转驻讬诇转 注专讘 讬讛讬讛 讘讝诪谉 讗讞讚 讗诇讗 讚讗讻转讬 拽砖讛 讬讜转专 讚注讻"驻 诇砖讬讟转 专砖"讬 诇讗 讬转讻谉 诇驻专砖 讻谉 讚讛讗 讘专讬砖 诪讻讬诇转讬谉 讛讘讬讗 专砖"讬 诇砖讜谉 讘专讬讬转讗 讚讬专讜砖诇诪讬 讚诪砖诪注 诪讬谞讛 诇讛讚讬讗 讚讗诇讬讘讗 讚讻"注 讛讬讜 专讙讬诇讬谉 诇讛转驻诇诇 转驻讬诇转 注专讘讬转 诪讘注"讬 讗驻讬' 诇转"拽 讚诪转谞讬' 讚专讬砖 诪讻讬诇转讬谉 讚诇讗 讛讜讬 讝诪谉 拽"砖 讗驻"讛 讝诪谉 转驻讬诇讛 诪讘注"讬 讜诇驻"讝 拽砖讛 讗讚诪讬讬转讬 讛讻讗 专"讞 诪讚专讘 诪爪诇讬 讟驻讬 讛讜"诇 诇讗转讜讬讬 讛讱 讘专讬讬转讗 讚讬专讜砖诇诪讬 讗诇讗 注"讻 讚讗讬谉 砖讜诐 专讗讬讛 诪转驻讬诇转 注专讘讬转 诇转驻讬诇转 诪谞讞讛 诪讟注诪讗 讚驻专讬砖讬转 讜讻讛"讙 拽砖讬讗 诇讬 注诇 砖讬讟转 讛转讜住' 讚讗讻转讬 诪讛 专讗讬讛 诪讬讬转讬 诪讚专讘 诪爪诇讬 砖诇 砖讘转 讘注"砖 讚讻专"讬 住"诇 讗讚专讘讛 讗讬讻讗 诇诪砖诪注 诪讬谞讬讛 讗讬驻讻讗 诪讚专讘 诪爪诇讬 砖诇 砖讘转 讘注"砖 诪讘注"讬 诪砖诪注 诇讛讚讬讗 讚讘砖讗专 讬诪讜转 讛讞讜诇 诇讗 讛讬讛 诪转驻诇诇 砖诇 注专讘讬转 诪讘注"讬 讗诇讗 诪砖转讞砖讱 讜讗"讻 讗住"讚 讚专讘 讻专"讬 住"诇 诇注讜诇诐 讗驻讬诇讜 讘讞讜诇 谞诪讬 讛讬讛 诇讜 诇讛转驻诇诇 诪讘注"讬 砖讛专讬 讻转讘讜 讛转讜住' 诇注讬诇 讘住讜讙讬讗 讘讚"讛 讬注拽讘 转讬拽谉 讚讬驻讛 诪谞讛讙 砖诇谞讜 讚讗讚专讘讗 讟讜讘 诇讛转驻诇诇 诪讘注"讬 拽爪转 注讻"诇 诇驻"讜 讗讚专讘讗 讟驻讬 讗讬转 诇谉 诇诪讬诪专 讚专讘 讻专讘谞谉 住"诇 讚讛讗 诇砖讬讟转 讛转讜住' 专讘谞谉 讚讛讻讗 住讘专讜 讻住转诐 诪转谞讬' 讚专讬砖 诪讻讬诇转讬谉 讚讝诪谉 拽"砖 讜注讬拽专 讝诪谉 转驻诇转 注专讘讬转 讛讬讬谞讜 诪爪讗转 讛讻讜讻讘讬诐. 讗诇讗 讚讗"讛 讛讜讬 专讘 诪爪诇讬 讘注"砖 诪讘注"讬 转驻讬诇转 注专讘讬转. 讜讛讬讬谞讜 讘讞讚 诪转专讬 讜转诇转 讟注诪讬. 讗讬 诪砖讜诐 讚讗讬转讗 讘讬专讜砖诇诪讬 讚讘注讬 诇诪讬诪专 讛转诐 讚专讘讬 讬讜讞谞谉 驻诇讬讙 讗讚专讘 讚讛讜讬 诪爪诇讬 砖诇 砖讘转 讘注专讘 砖讘转 讜诪住讬拽 讛转诐 讚讗讬谉 砖讜诐 讞讜诇拽 讘讚讘专 讚讻讬讜谉 砖诪讜住讬祝 诪讞讜诇 注诇 讛拽讜讚砖 讬砖 诇讜 诇讛转驻诇诇 诪讘注"讬 讜诪讬讬转讬 谞诪讬 讛转诐 讚专讘讬 讛讜讬 诪讻专讬讝 拽诪讬 爪讬讘讜专讗 诪讗谉 讚诪爪诇讬 诇讬爪诇讬 讚专诪砖讗 讗讚讬讜诪讗 拽讗讬诐 讜讻谉 专讘 讞讬讬讗 讘"讗 讗"讻 诪砖诪注 诇讛讚讬讗 讚诪注讬拽专 讛讚讬谉 讻谉 讛讜讗 讜讚讜拽讗 讘注"砖. 讜注讜讚 谞专讗讛 讚讻讬讜谉 砖专讘 讛讬讛 专讜爪讛 诇讛拽讚讬诐 诇讗诇转专 诇住注讜讚转 砖讘转 讜讻讚讗砖讻讞谉 诇讛讚讬讗 讘讘专讬讬转讗 讚专讬砖 诪讻讬诇转讬谉 讚讗诪专 专"诪 诪砖注讛 砖讘"讗 谞讻谞住讬谉 诇讛住讘 讘注"砖 讜讻驻讬专讜砖 讛专"讬 讘专讬砖 诪讻讬诇转讬谉 砖注"讜 讗谞讜 住讜诪讻讬谉 诇讛转驻诇诇 讜诇拽专讜转 诪讘注"讬 讗诇诪讗 注讜讚讘专 讜讛 讛讬讛 讬讚讜注 砖讛讬讜 专讙讬诇讬谉 诇讛住讘 讘注"砖 诪讘注"讬 讜讗"讻 讻讬讜谉 讚拽讬诇"诇 砖讗住讜专 诇讗讻讜诇 注讚 砖讬转驻诇诇 诪砖"讛 讛讜爪专讱 专讘 诇讛转驻诇诇 转讞诇讛 讘注"砖 诪讘注"讬. 讜注讜讚 讬砖 诇讬转谉 讟注诐 讻讬讜谉 讚转驻诇转 注专讘讬转 讻谞讙讚 讗讘专讬诐 讜驻讚专讬诐 转拽谞讜 讗"讻 讘注"砖 讛讬讛 讝诪谉 讗讘专讬诐 讜驻讚专讬诐 诪讘注"讬 讚讛讗 讻转讬讘 注讜诇转 砖讘转 讘砖讘转讜 讜诇讗 注讜诇转 讞讜诇 讘砖讘转 讜注讬讬谉 讘讝讛 讘转讜住' 讘住讜祝 驻"拽 讜诪讻"砖 讻讬讜谉 讚拽讬讬"诇 诪讜住讬驻讬谉 诪讞讜诇 注诇 讛拽讜讚砖 讚讗讜专讬讬转讗 讗"讻 讘诪拽讚砖 谞诪讬 讛讬讜 爪专讬讻讬谉 诇注砖讜转 讻谉:


讛注讜诇讛 诪讻诇 讝讛 讚讻诇 讛谞讬 讟注诪讬 诇讗 砖讬讬讻讬 讗诇讗 讘注"砖 讚讜拽讗 诪讛 砖讗"讻 讘讞讜诇 讜讻谉 诪讘讜讗专 诇讛讚讬讗 讘诇砖讜谉 讛专诪讘"诐 讝"诇 驻"讛 诪讛诇讻讜转 转驻诇讛. 讜讻谉 讻转讘' 专讘讬谞讜 讬讜谞讛 讜讛专讗"砖 讝"诇 讘砖诪注转讬谉 讜讬砖 诇讞诇拽 讘讬谉 转驻诇转 注专讘讬转 砖诇 注"砖 诇砖讗专 讬诪讬诐 讜讗"讻 讛讚专讗 拽讜砖讬讗 诇讚讜讻转讗 诪讗讬 专讗讬讛 诪讬讬转讬 讻讗谉 诪讚专讘 诪爪诇讬 砖诇 砖讘转 讘注"砖 讚讻专"讬 住"诇 讚讛讗 砖驻讬专 诪爪讬 住讘专 讻专讘谞谉 讜讻讚讻转讬讘谞讗:


讜诇讜诇讬 驻专砖"讬 讜转讜住' 讛讬讛 谞"诇 讚注讬拽专 讛专讗讬讛 诪讚专讘 诇讗讜 诪砖讜诐 砖讛转驻诇诇 讘注"砖 转"注 诪讘注"讬 讗诇讗 诪诪讛 砖讛转驻诇诇 转驻诇讛 砖诇 砖讘转 讘注"砖 讚讗讬 住"讚 讚讻专讘谞谉 住"诇 讛讬讛 诇讜 诇讛转驻诇诇 转"注 砖诇 讞讜诇 讘注"砖 诪讘注"讬 讜诇讗 砖诇 砖讘转. 讗注"讻 讚讻专"讬 住"诇 讚诇讗讞专 驻诇讙 讛诪谞讞讛 注讘专 讝诪谉 转驻诇转 诪谞讞讛 诇讬诇讛 讞砖讬讘 诇注谞讬谉 转驻诇讛 讜诪砖"讛 讛讬讛 爪专讬讱 诇讛转驻诇诇 砖诇 砖讘转 诪砖讜诐 转讜住驻转. 讜注讜讚 谞"诇 砖讝讛 诪讜讻专讞 诪讛讗 讚讗诪专讬谞谉 讘驻专拽 讘诪讛 诪讚诇讬拽讬谉 (砖讘转 讚祝 讻"讙 注"讘) 讙讘讬 讚讘讬转讛讜 讚专讘 讬讜住祝 讚讛讜讛 住讘专讛 诇讗拽讚讜诪讬 讜诇讗讚诇讜拽讗 砖专讙讗 讜讗诪专 诇讛 讛讗讬 住讘讗 转谞讬谞讗 讜讘诇讘讚 砖诇讗 讬拽讚讬诐 讜砖诇讗 讬讗讞专 讜拽砖讬讗 诇谉 诪讗讬 砖讬注讜专 讬砖 讘讚讘专 讚谞讛讬 诇注谞讬谉 砖诇讗 讬讗讞专 砖驻讬专 讬讚注讬谞谉 诇讛 诪住讘专讗 砖讛讜讗 诇讞砖讬讻讛 讻诪讜 砖驻讬专砖 专砖"讬 砖诐. 诪砖讗"讻 砖讬注讜专讗 讚砖诇讗 讬拽讚讬诐 诪讗讬 砖讬注讜专 讬砖 讘讚讘专. 讗注"讻 讚讛讬讬谞讜 讘驻诇讙 讛诪谞讞讛 讜讻专"讬 讜讻诪讜 砖谞专讗讛 讘讗诪转 诪诇砖讜谉 讛专讗"砖 讜讛驻讜住拽讬诐 讘砖诪注转讬谉. 讜讬砖 诇驻专砖 注讜讚 讚讟注诪讗 讚专"讬 讙讜驻讗 讚讗诪专 注讚 驻诇讙 讛诪谞讞讛 讜讬讛讬讘 讟注诪讗 砖讻谉 转诪讬讚 砖诇 讘讬谉 讛注专讘讬诐 拽专讘 讜讛讜诇讱 注讚 驻诇讙 讛诪谞讞讛. 讜讻讘专 讻转讘转讬 砖讛讬讗 讝诪谉 讛拽讟专转 讛讗讘专讬诐 讗讜 拽讟讜专转 诇驻讬专讜砖 讛转讜住' 讜讻讬讜谉 砖讻诇 讝讛 讛讬讜 爪专讬讻讬谉 诇注砖讜转 讘诪拽讚砖 讘注"砖 诪砖讜诐 讚诪讜住讬驻讬谉 诪讞讜诇 注诇 讛拽讜讚砖 诪讛讛讬讗 砖注转讗 诪砖讜诐 讛讻讬 讛砖讜讜 讞讻诪讬诐 诪讚讜转讬讛诐 诇注谞讬谉 转驻诇转 讛诪谞讞讛 讻谉 谞"诇 谞讻讜谉 讜讚讜拽 讛讬讟讘 讜注讬讬谉 注讜讚 讘住诪讜讱:


讘转讜住' 讘讚"讛 讚专讘 爪诇讬 讻讜' 转讬诪讗 讚讛讗 讗诪专讬谞谉 讘驻专拽 讘诪讛 诪讚诇讬拽讬谉 讜讘诇讘讚 砖诇讗 讬拽讚讬诐 讜砖诇讗 讬讗讞专 讻讜' 注讻"诇. 讜谞专讗讛 讚讻讜讜谞转谉 讘讝讛 讚诪住转诪讗 讻讬讜谉 讚专讘 诪爪诇讬 砖诇 砖讘转 讘注"砖 讛讬讛 爪专讬讱 诇讛讚诇讬拽 谞专 砖诇 砖讘转 诪讬讚 讻讬讜谉 砖拽讬讘诇 砖讘转 注诇讬讜 讜注"讝 诪拽砖讜 诪讛讗 讚讗诪专讬谞谉 讛转诐 讜讘诇讘讚 砖诇讗 讬拽讚讬诐. 讜讻谉 诪讘讜讗专 诇讛讚讬讗 讘诇砖讜谉 讛专讗"砖 讝"诇 讘注谞讬谉 拽讜砖讬讗 讝讜. 讗诇讗 讚讗讻转讬 转诪讬讛 诇讬 讟讜讘讗 讚诪注讬拽专讗 诪讗讬 拽砖讬讗 诇讛讜 诪讛讗 讚讗诪专讬谞谉 讜讘诇讘讚 砖诇讗 讬拽讚讬诐 讛讗 砖驻讬专 诪爪讬谞讜 诇驻专砖 讚讛讛讬讗 砖诇讗 讬拽讚讬诐 讛讬讬谞讜 拽讜讚诐 驻诇讙 讛诪谞讞讛. 讜讗驻讬诇讜 讗转"诇 讚讛转讜住' 诇讗 谞讞转讜 诇讛讗讬 住讘专讗 砖讻转讘转讬 讘住诪讜讱 讚驻砖讟讗 讚诇讬砖谞讗 讚拽转谞讬 讜讘诇讘讚 砖诇讗 讬拽讚讬诐 诪砖诪注 讻谉 诪讚诇讗 讬讛讬讘 砖讬注讜专讗 讗诇讗 讚诪"诪 诪讗讬 驻住讬拽讗 诇讛讜 诇讛拽砖讜转 讻讬讜谉 讚砖驻讬专 诪爪讬谞讜 诇驻专砖 讻谉. 讜诇讬讻讗 诇诪讬诪专 讚诪住讘专讗 驻砖讬讟讗 诇讛讜 讟讜讘讗 讚诇讗 砖讬讬讱 诇讛拽讚讬诐 讻"讻 诪驻诇讙 讛诪谞讞讛 砖讛讜讗 讝诪谉 讙讚讜诇 拽讜讚诐 砖拽讬注转 讛讞诪讛 讜讛讜讬 讜讚讗讬 讘讻诇诇 砖诇讗 讬拽讚讬诐. 讚讛讗 诇讬转讗 讚讛讗 讘住讜祝 驻专拽 讘"诪 讗诪专 诇讬讛 专讘讗 诇砖诪注讬讛 讗讚砖诪砖讗 讘专讬砖 讚讬拽诇讬 讗转诇讜 砖专讙讗 讜讗"讻 讝诪谉 讝讛 砖讛讞诪讛 讘专讗砖 讗讬诇谞讜转 谞专讗讛 砖讛讜讗 拽讜讚诐 讝诪谉 驻诇讙 诪谞讞讛 拽讟谞讛 砖讛专讬 诪转讞诇转 讛砖拽讬注讛 注讚 住讜祝 讛砖拽讬注讛 讛讜讗 砖讬注讜专 讚' 讗讜 讛' 诪讬诇讬谉 砖讛讜讗 讙诐 讻谉 诇注专讱 砖讬注讜专 驻诇讙 讛诪谞讞讛. 讗"讻 诇驻"讝 砖驻讬专 诪爪讬谞讜 诇诪讬诪专 讚讛讗 讚讗诪专 专讘 讬讜住祝 诇讚讘讬转讛讜 讜讘诇讘讚 砖诇讗 讬拽讚讬诐 讛讬讬谞讜 拽讜讚诐 驻诇讙 讛诪谞讞讛. 讜讗驻砖专 讚诪砖诪注 诇讛讜 讻讬讜谉 砖讗砖转讜 砖诇 专"讬 讘转讞诇讛 讛讬转讛 诪讚诇拽转 住诪讜讱 诇讞砖讬讻讛 讗讬谉 住讘专讗 诇讜诪专 讚诇讗讞专 砖讗诪专 诇讛 砖注诪讜讚 讛注谞谉 诪砖诇讬诐 讛讬转讛 诪拽讚诪转 讛专讘讛 讘讬讜转专 诇讛讚诇讬拽 拽讜讚诐 诇驻诇讙 讛诪谞讞讛 砖讗讬谉 讝讛 注谞讬谉 讛砖诇诪讛 讻讬讜谉 砖讛讜讗 砖注讛 讜专讘讬注 拽讜讚诐 讛诇讬诇讛. 讜注讜讚 讚讘诇讗"讛 讗讬谉 住讘专讗 诇讜诪专 砖讛讬转讛 专讜爪讛 诇讛讚诇讬拽 拽讜讚诐 讝诪谉 注讬拽专 转驻诇转 讛诪谞讞讛 讜诇讛转驻诇诇 讗讞"讻 砖诇 讞讜诇 讜诪砖"讛 驻砖讬讟讗 诇讛讜 砖讗砖转讜 砖诇 专讘 讬讜住祝 讛讬转讛 专讜爪讛 诇讛讚诇讬拽 讝诪谉 讛专讘讛 讗讞专 驻诇讙 诪谞讞讛 拽讟谞讛 讗诇讗 讝诪谉 诪砖讱 诪专讜讘讛 拽讜讚诐 砖讬注讜专 讘讬谉 讛砖诪砖讜转 讜讗驻"讛 讗诪专 诇讬讛 讛讗讬 住讘讗 讜讘诇讘讚 砖诇讗 讬拽讚讬诐 讗"讻 诪拽砖讜 讛转讜住' 砖驻讬专 诪讛讗 讚诪砖诪注 讛讻讗 讚讗讞专 驻诇讙 讛诪谞讞讛 讜讗讬诇讱 诪讬讚 讬讜讻诇 诇讛转驻诇诇 砖诇 砖讘转 讜讛讬讬谞讜 谞诪讬 诇讛讚诇讬拽 讘讗讜转讛 砖注讛 讻诪"砖 讛专讗"砖 讻谞"诇 讘讻讜讜谞转 讛转讜住' 讜讛专讗"砖 讚诪砖"讛 讛讜爪专讻讜 诇讞诇拽 讘转讬专讜爪诐 讚讛转诐 讗讬讬专讬 砖讗讬谉 专讜爪讛 诇拽讘诇 砖讘转 诪讬讚:


诪讬讛讜 讗讻转讬 拽砖讬讗 诇讬 注诇 讛转讜住' 讚诪讗讬 转讬诪讗 讬砖 讘讝讛 讚讛讗 砖驻讬专 诪爪讬谞讜 诇诪讬诪专 讚讛讗 讚专讘 爪诇讬 砖诇 砖讘转 讘注专讘 砖讘转 讗讬谉 讛"谞 砖诇讗 讛转驻诇诇 转"注 诪讬讚 讗讞专 驻诇讙 讛诪谞讞讛 讗诇讗 讛专讘讛 住诪讜讱 诇讘讬谉 讛砖诪砖讜转 讻讚诪砖诪注 诇讛讚讬讗 诇讬砖谞讗 讚讙诪专讗 讚拽讗诪专 讛讜讬 诪爪诇讬 诪讘注"讬 讜讗"讻 讛讬讬谞讜 诪讗讜转讜 讛讟注诐 注爪诪讜 讚讘诇讘讚 砖诇讗 讬拽讚讬诐 讗诇讗 讚讗驻"讛 砖驻讬专 诪讬讬转讬 讛讙诪专讗 专讗讬讛 讚专讘 住"诇 讻专"讬 讚讗讬 住"讚 讻专讘谞谉 住"诇 诇讗 讛讬讛 诇讜 诇讛转驻诇诇 讜诇拽专讜转 拽"砖 诪讘注"讬 讻诇诇 诇讗讞专 爪讗转 讛讻讜讻讘讬诐 砖讛专讬 诇砖讬讟转 讛转讜住' 讚专讬砖 诪讻讬诇转讬谉 讝诪谉 拽"砖 讜转驻诇讛 讻讞讚讗 谞讬谞讛讜 讜转诇讬讗 讘驻诇讜讙转讗 讚专讘谞谉 讜专"讬 讚讛讻讗 注"砖 讜爪"注 诇讬讬砖讘 讜讚讜拽 讛讬讟讘:


讘讗"讚 讗注"驻 讻谉 讗住讜专 诇注砖讜转 诪诇讗讻讛 讘诪"砖 诪讬讚 诇讗讞专 驻诇讙 讛诪谞讞讛 讻讜' 注讚 住讜祝 讛讚讘讜专. 讜讚讘专讬讛诐 转诪讜讛讬诐 诪讗讚 诇诪讛 讛讜爪专讻讜 诇讬讻转讜讘 讻谉 砖讝讛 讗驻讬诇讜 转讬谞讜拽讜转 砖诇 讘"专 讬讜讚注讬谉 砖讗驻讬诇讜 讛注讜砖讛 诪诇讗讻讛 讘讘' 讘讛"砖 讗诪专讬谞谉 讚讞讬讬讘 讞讟讗转 诪诪"谞. 讜注讜讚 讚讗驻讬诇讜 诇讛讜住讬祝 诪讞讜诇 注诇 讛拽讜讚砖 讛讜讗 爪专讬讱 讘讬爪讬讗转讜 讻诪讜 讘讛讻谞住转讜 讻讚讗讬转讗 驻"拽 讚专"讛 讜讘讻诪讛 讚讜讻转讬. 讜讗"讻 诪讗讬 住讘专讗 讬砖 诇讜诪专 讚转驻诇转 注专讘讬转 砖讛讜讗 诪转驻诇诇 诪讘注"讬 讬注砖讛 拽讜讚砖 讙诪讜专 讞讜诇 讘讚讘专 砖讛讜讗 讗讬住讜专 住拽讬诇讛. 讜诪"砖 诪讛专砖"讗 讝"诇 讘讝讛 讚讻讜讜谞转 讛转讜住' 诇讛讘讬讗 专讗讬讛 诪砖诇 诪"砖 讘砖讘转 讚讛"讛 砖讻谉 讛讚讬谉 诇注谞讬谉 砖诇 砖讘转 讘注"砖 注"砖 讘驻讬专讜砖讜 讜诇注"讚 诪诇讘讚 砖讛讜讗 讚讜讞拽 讙讚讜诇 讚诪讛 专讗讬讛 砖讬讬讱 讘讝讛 讚谞讛讬 讚诪诇转讗 讚驻砖讬讟讗 讜驻砖讬讟讗 讛讬讗 讚讘砖讘讬诇 转驻诇转 讞讜诇 砖诪转驻诇诇 讘砖讘转 诇讗 谞注砖讛 讛拽讚砖 讞讜诇 诇注砖讜转 诪诇讗讻讛 讚讗讬住讜专 住拽讬诇讛 讗驻"讛 砖驻讬专 诪爪讬谞讜 诇诪讬诪专 讚讘砖讘讬诇 讝诪谉 转驻诇转 砖讘转 砖诪转驻诇诇讬谉 讘注"砖 谞注砖讛 讛讞讜诇 拽讜讚砖 诇讞讜诪专讗 砖讬讗住讜专 讘注砖讬讬转 诪诇讗讻讛 讻诪讬 砖讻讘专 讛转驻诇诇 砖诇 砖讘转 讻讚诪砖诪注 诇讛讚讬讗 诪诇讬砖谞讗 讚砖拽诇讗 讜讟专讬讗 讚讘住诪讜讱 讘讙诪专讗 讘讛讗 讚拽讗诪专 讜诪讬 讘讚诇转. 讜注讜讚 拽砖讛 讬讜转专 讘诪"砖 讛转讜住' 讗注驻"讻 讗住讜专 诇注砖讜转 诪诇讗讻讛 讘诪"砖 诪讬讚 讜诪讛 诇砖讜谉 诪讬讚 砖讬讬讱 讘讝讛 讚讛讗 讛讗讬 诇讬砖谞讗 诪砖诪注 讚讚讜拽讗 诪讬讚 住诪讜讱 诇转驻诇讛 讛讜讗 讚讗住讜专 诇注砖讜转 诪诇讗讻讛 讘砖讘转 诇讗讞专 驻诇讙 讛诪谞讞讛 讗讘诇 诇讘转专 讛讻讬 砖专讬 讜讞诇讬诇讛 诇讜诪专 讻谉. 讜讟驻讬 讛讜"诇 诇驻专砖 讚讗驻讬诇讜 诇讛讜住讬祝 诪讞讜诇 注诇 讛拽讜讚砖 爪专讬讱 讘讻讛"讙 诇讻讱 谞诇注"讚 讘专讜专 诇讛讙讬讛 讘诇砖讜谉 讛转讜住' 讘讝讛 讛诇砖讜谉 讗注驻"讻 讗讬谉 讗讬住讜专 诇注砖讜转 诪诇讗讻讛 讘注"砖 诪讬讚 诇讗讞专 驻诇讙 讛诪谞讞讛 讜注诇 讝讛 讻转讘讜 砖驻讬专 讜讻谉 诇注谞讬谉 转讜住驻转 讻讜' 注讚 住讜祝 讛讚讬讘讜专 讚讻讜讜谞转谉 讘讝讛 讚讻讬 讛讬讻讬 砖讗讬谉 讗讬住讜专 诇注砖讜转 诪诇讗讻讛 讘注"砖 讘注讜讚 讛讬讜诐 讙讚讜诇 诪爪讚 讝诪谉 转驻诇转 砖讘转 讗诇讗 讚讗驻讬诇讜 诪爪讚 讗讬住讜专 转讜住驻转 砖讛讜讗 诪讚讗讜专讬讬转讗 谞诪讬 讗"爪 砖讬注讜专 讙讚讜诇 诇讛拽讚讬砖 讻"讻. 讜讘讝讛 谞转讞讜讜专讜 讻诇 讚讘专讬 讛转讜住' 讻讛讜讙谉 讜讻讛诇讻讛 讜注讬讬谉 注讜讚 讘住诪讜讱:


讘讙诪专讗 讜讛砖转讗 讚诇讗 讗讬转诪专 讛诇讻转讗 诇讗 讻诪专 讜诇讗 讻诪专 讚注讘讚 讻诪专 注讘讚 讜讚注讘讚 讻诪专 注讘讚. 讜讬诇"讚 讚讗讚专讘讗 诪讚诇讗 讗讬转诪专 讛诇讻转讗 诇讗 讻诪专 讜诇讗 讻诪专 诪诪讬诇讗 讚讛诇讻讛 讻讞讻诪讬诐 讚讬讞讬讚 讜专讘讬诐 讛诇讻讛 讻专讘讬诐. 讜讬砖 诇讬讬砖讘 拽爪转 注"驻 诪"砖 讛转讜住' 讘讚"讛 转"砖 讜砖诇 诪讜住驻讬谉 讚讛讗 讚诇讗 诪讬讬转讬 讘诪砖谞讛 诪诇转讗 讚专"讬 诇注谞讬谉 转驻诇转 诪讜住祝 讛讬讬谞讜 诪砖讜诐 讚讗讬谉 讛诇讻讛 讻诪讜转讜 讜讗"讻 诪砖诪注 诇讻讗讜专讛 讚讛讗 讚诪讬讬转讬 诪诇转讗 讚专"讬 讙讘讬 转驻诇转 注专讘讬转 讛讬讬谞讜 诪砖讜诐 讚讛诇讻讛 讻诪讜转讜 讜讛讬讬谞讜 讚诪住驻拽讗 诇讬讛 诪注讬拽专讗 诇讘注诇 讛讗讬讘注讬讗 讜讗驻"讛 诪住讬拽 住转诪讗 讚转诇诪讜讚讗 讚讻讬讜谉 讚诇讗 讗讬转诪专 讛诇讻转讗 讘讛讚讬讗 讘讙诪专讗 讗讬谉 诇讛讜讻讬讞 讚讛诇讻讛 讻专"讬 讜诪砖"讛 讚注讘讚 讻诪专 注讘讚 讜讛讬讬谞讜 诪砖讜诐 讚讘转驻诇讛 讛拽讬诇讜 讻诪"砖 讛驻讜住拽讬诐 讜讛诪驻专砖讬诐 诪讬讛讜 讗讻转讬 讬砖 诇讚拽讚拽 讻讬讜谉 讚诪砖诪注 诪住讜讙讬讗 讚转诇诪讜讚讗 讚诪注讬拽专讗 讚专讘 讜专"讛 驻诇讬讙讬 讘驻诇讜讙转讗 讚专"讬 讜专讘谞谉 讚专讘 讻专"讬 讜专"讛 讻专讘谞谉 讗"讻 诪住转诪讗 讛诇讻讛 讻专讘 讚讛讗 拽讬讬"诇 讗讬谉 讛诇讻讛 讻转诇诪讬讚 讘诪拽讜诐 讛专讘. 讜讻讘专 讻转讘转讬 讘讝讛 讘专讬砖 诪讻讬诇转讬谉 讚谞讛讬 讚诪注讬拽专讗 讛讜讬 住讘专 专"讞 讚讛讗 讚专讘 讛讜讬 诪爪诇讬 砖诇 砖讘转 讘注"砖 讛讬讬谞讜 诪砖讜诐 讚住"诇 讻专"讬 讜讛讗 讘讛讗 转诇讬讗 讻驻专砖"讬 讜转讜住' 讚诇讗讞专 砖讻诇讛 讝诪谉 转驻诇转 诪谞讞讛 诪转讞讬诇 讝诪谉 转驻诇转 注专讘讬转 讜诇讗 讗住讬拽 讗讚注转讬讛 谞诪讬 诇讞诇拽 讘讬谉 砖讘转 诇讞讜诇 讻讚驻专讬砖讬转 诪"诪 诪讚拽讗诪专 讘转专 讛讻讬 讚专"讛 诇讗 讛讜讬 诪爪诇讬 注讚 讗讜专转讗 讗"讻 诇驻"讝 诪砖诪注 诇住转诪讗 讚转诇诪讜讚讗 砖讗讬谉 砖讜诐 住讘专讗 诇注砖讜转 驻诇讜讙转讗 讘讬谉 专讘 诇专"讛 讚讘讻诪讛 讚讜讻转讬 诪拽砖讬 讛砖"住 讜专"讛 转诇诪讬讚讜 讚专讘 讛讜讬 讜诪讬讬转讬 专讗讬讛 诪讚专"讛 讗讚专讘 讜诪砖"讛 诪住讬拽 讛砖"住 讚注讘讚 讻诪专 注讘讚 讜讚注讘讚 讻诪专 注讘讚 讜讛讬讬谞讜 讻讚驻专讬砖讬转 讚转"注 诇讗 转诇讬讗 讘转驻诇转 讛诪谞讞讛 讚讗驻砖专 砖讬讛讬讜 砖谞讬讛诐 讘讝诪谉 讗'. 讜诪讻"砖 讚讗"砖 讟驻讬 诇诪讗讬 讚驻专讬砖讬转 砖讬砖 诇讞诇拽 讘讬谉 砖讘转 诇讞讜诇 诪讻诪讛 讟注诪讬 讜讻诪讜 砖谞专讗讛 诇讛讚讬讗 诪诇砖讜谉 讛专诪讘"诐 讝"诇 讚诪砖讜诐 讚转"注 专砖讜转 讛拽讬诇讜 讘讛 砖讗讬谉 诇讛拽驻讬讚 讘住诪讬讻转 讙讗讜诇讛 诇转驻诇讛 讻诪"砖 讙"讻 专讘讬谞讜 讬讜谞讛 讜讛专讗"砖 讝"诇 讜诪砖"讛 专讘 讙讜驻讗 讜讚讗讬 讘讻诇 讬诪讜转 讛讞讜诇 讛讬讛 诪转驻诇诇 转驻诇转 注专讘讬转 讜拽"砖 讘讝诪谞谉 诪爪讗转 讛讻讜讻讘讬诐 讜诇讗 讛讬讛 诪转驻诇诇 注诐 讛爪讬讘讜专 诪砖讗"讻 讘砖讘转 诪讻诇 讛谞讱 讟注诪讬 讚讻转讬讘谞讗 讛讬讛 诪转驻诇诇 讘注"砖. 讗讘诇 专"讛 讜专讘谞谉 讚诇讗 讛讜讬 诪爪诇讬 注讚 讗讜专转讗 讜讛讬讬谞讜 注"讻 讗驻讬' 讘注"砖 讻讚诪讜讻讞 诪讛住讜讙讬讗 讜讻讚驻专讬砖讬转 讜讛讬讬谞讜 注"讻 诪砖讜诐 砖诇讗 讛讬讜 专讜爪讬谉 诇讛拽讚讬诐 住注讜讚转 砖讘转 注讚 砖转讞砖讱 讻讬 讛讬讻讬 讚诇讗 诇砖转谞讜 诪诪谞讛讙诐 讻诪讜 砖讛讬讜 注讜砖讬谉 讘讞讜诇 砖讛讬讜 拽讜专讬谉 拽"砖 注诪讛诐 讘诇讗 讘专讻讜转 讜诇讗 讛转驻诇诇讜 注诐 讛爪讬讘讜专 拽讜讚诐 爪讗转 讛讻讜讻讘讬诐 诇驻讬 砖讛讬讜 专讜爪讬诐 诇住诪讜讱 讙讗讜诇讛 诇转驻诇讛 讻诪"砖 讛驻讜住拽讬诐 砖讻谉 专讗讜讬 诇注砖讜转 诇诪讬 砖诪驻讜专住诐 讘驻专讬砖讜转 讜讞住讬讚讜转 讻谞"诇 谞讻讜谉 讘住讜讙讬讗 讚砖诪注转讬谉 讜讗驻砖专 砖讛讬讗 讻讜讜谞转 专砖"讬 讝"诇. 讜讻诇 诪讛 砖讻转讘转讬 讻讗谉 诇讗 诇讛诇讻讛 讗谞讬 讗讜诪专 诇讞诇讜拽 讞"讜 注诇 专讘讜转讬谞讜 讛拽讚讜砖讬诐 讻讬讜谉 讚诇砖讬讟转 讛转讜住驻讜转 讜专讜讘 讛驻讜住拽讬诐 转驻诇转 诪谞讞讛 讜转"注 讛讗 讘讛讗 转诇讬讬谉. 讜诪砖"讛 讻转讘讜 砖讗讬谉 诇讗讚诐 讗讞讚 诇注砖讜转 讻拽讜诇讜转 砖谞讬讛诐. 注诐 讻"讝 诇讗 诪谞注转讬 讗转 注爪诪讬 诪诇讻转讜讘 讻讚讬 诇拽讬讬诐 诪谞讛讙谉 砖诇 讬砖专讗诇 砖转讜专讛 讛讬讗 讚注讘讚讬 讻拽讜诇讬 讚转专讜讜讬讬讛讜 讜诇讬讬砖讘 讙诐 讻谉 砖讬讟转 讘注诇 转专讜诪转 讛讚砖谉 讘诪谞讛讙 讛拽讚诪讜谞讬诐 讜注讬讬谉 讘拽讜谞讟专住 讗讞专讜谉 讜讚讜拽 讛讬讟讘:





爪诇"讞

讛讬讻讬 诪砖讻讞转 诇讛 砖转讬 转驻诇讜转 讘讛讚讬 讛讚讚讬 讜讻讜'. 诇讻讗讜专讛 讬砖 诇讛讜讻讬讞 诪住讜讙讬讗 讝讜 讻讚讘专讬 讛转讜住' 讘转讞诇转 讛住讜讙讬讗 讚转驻诇转 诪讜住祝 讜讚讗讬 讗讬谉 诇讜 转砖诇讜诪讬谉 讻讬讜谉 讚注讘专 讬讜诪讜. 讚讗诇"讻 拽砖讛 讚诇诪讗 诇注讜诇诐 注讚 讜诇讗 注讚 讘讻诇诇 讜驻诇讜讙转讬讬讛讜 讚专"讬 讜专讘谞谉 诪讬讬专讬 讘砖讻讞 诪诇讛转驻诇诇 诪讜住祝 讜诇讗 谞讝讻专 注讚 住诪讜讱 诇注专讘 讜讙诐 诪谞讞讛 注讚讬讬谉 诇讗 讛转驻诇诇 讜砖转讬 讛转驻诇讜转 诇驻谞讬讜 砖诇讗 讘讝诪谞谉 诇专' 讬讛讜讚讛 讜讻讬 讛讬讻讬 讚讘转驻诇转 讛砖讞专 讚诇专"讬 注讚 讚' 砖注讜转 讗驻"讛 讬讻讜诇 诇讛转驻诇诇 讗讜转讛 注讚 讞爪讜转 讜讬讜爪讗 讬讚讬 讞讜讘转 讛转驻诇讛 讗诇讗 讚诇讗 讬讛讘讬 诇讬' 砖讻专 转驻诇讛 讘讝诪谞讛 讜讛专讬 讛讬讗 讻诪讜 砖专砖讗讬 讜砖讗诐 讛讜讗 讗讞专 讞爪讜转 砖诪转驻诇诇 诪谞讞讛 砖转讬诐 讗诇讗 砖讗谉 诪讜讻专讞 诇讛拽讚讬诐 诪谞讞讛 砖讛讬讗 讘讝诪谞讛 讗讘诇 拽讜讚诐 讞爪讜转 砖注讚讬讬谉 诇讗 讛讙讬注 讝诪谉 诪谞讞讛 讗讝 讬讻讜诇 诇讛转驻诇诇 砖讞专讬转 诇讞讜讚 讛"谞 讘转驻诇转 诪讜住祝 讗诐 讛讬' 诇讜 转砖诇讜诪讬谉 讜讻谉 转驻诇转 讛诪谞讞讛 讬讻讜诇 诇讛砖诇讬诪讛 讗祝 拽讜讚诐 砖讬讙讬注 讝诪谉 转驻诇讛 砖讗讞专讬' 讜谞诪爪讗 讝讛 砖诇讗 讛转驻诇诇 诪讜住祝 讜诇讗 谞讝讻专 注讚 住诪讜讱 诇注专讘 讜讙诐 诪谞讞讛 注讚讬讬谉 诇讗 讛转驻诇诇 讘讝讛 专"讬 诇砖讟转讜 讚诪讜住祝 讝诪谞讛 注讚 砖讘注 讜诇讗 注讚 讘讻诇诇 讜讻诇讛 讝诪谉 诪讜住祝 讘住讜祝 砖砖 讜转驻诇转 讛住诪讜讻讛 诇诪讜住祝 诇专"讬 讛讬讗 转驻诇转 讛诪谞讞讛 讜讗诐 讗讬谞讛 诪砖诇讬诪讛 诇诪讜住祝 讘讬讜诐 讻讘专 注讘专讜 讝诪谉 砖转讬 转驻诇讜转 讜砖讜讘 诇讗 讬讛讬' 诇诪讜住祝 转砖诇讜诪讬谉 讘注专讘讬转 讻诪讜"砖 讛转讜住' 诇注讬诇 讘转讞诇转 讛住讜讙讬' 讚讘注讘专 讝诪谉 砖转讬 转驻诇讜转 砖讜讘 讗讬谉 诇讛 转砖诇讜诪讬谉 讜谞诪爪讗 转驻诇转 诪讜住祝 注讜讘专转 讜诪谞讞讛 讗祝 砖诇讗 讬转驻诇诇 住诪讜讱 诇注专讘 讬讛讬' 转砖诇讜诪讬谉 讘注专讘 砖转驻诇讛 讛住诪讜讻讛 诇诪谞讞讛 讛讬讗 转驻诇转 讛注专讘 诇讻谉 住讜讘专 专"讬 讬转驻诇诇 砖诇 诪讜住祝 讜讗讞"讻 砖诇 诪谞讞讛 讜专讘谞谉 诇砖讟转讬讬讛讜 讚诪讜住祝 讝诪谞讛 讻诇 讛讬讜诐 讜转驻诇转 讛注专讘 讛讬讗 转驻诇讛 讛住诪讜讻讛 诇诪讜住祝 讻诪讜 诇诪谞讞讛 讜诇砖转讬讛谉 讬砖 转砖诇讜诪讬谉 讘注专讘 诇讻谉 讬转驻诇诇 砖诇 诪谞讞讛 砖讛讬讗 转讚讬专 讜讗讞"讻 砖诇 诪讜住祝 砖讬砖诇讬诪谞讛 讘注专讘 讜诪谞"诇 诇讛讙诪专讗 诇讛讜讻讬讞 讚注讚 讜注讚 讘讻诇诇:


讜讗诪谞诐 讛讗 讟注讜转讗 讛讬讗 讚讗诐 诪讬讬专讬 砖讻讘专 讛讜讗 讻诇 讻讱 住诪讜讱 诇讞砖讬讻讛 注讚 砖讗讬谉 砖讛讜转 诇讛转驻诇诇 诪讜住祝 讜诪谞讞讛 讗"讻 讻讘专 讛讜讗 讗讞专 驻诇讙 讛诪谞讞' 讜讻讘专 注讘专 诇专"讬 讙诐 讝诪谉 转驻诇转 讛诪谞讞' 讜讛专讬 讻讘专 注讘专讜 诪诪讜住祝 讝诪谉 讘' 转驻诇讜转 讜砖讜讘 讗讬谉 诇诪讜住祝 转砖诇讜诪讬谉 讜讗讬讱 讗诪专 专"讬 讬转驻诇诇 砖诇 诪讜住祝:


讗诇讗 讚讗讻转讬 讗讬讻讗 诇讗讜拽诪讬 驻诇讜讙转讬讬讛讜 讘讗讜驻谉 讛谞讝讻专 讜诇讗 砖讻讘专 讛讜讗 住诪讜讱 诇讞砖讬讻讛 讗诇讗 砖讛讜讗 住诪讜讱 诇驻诇讙 讛诪谞讞讛 注讚 砖讗讬谉 砖讛讜转 注讚 驻诇讙 讛诪谞讞讛 专拽 诇转驻诇讛 讗讞转 讜拽讗诪专 专"讬 讬转驻诇诇 诪讜住祝 砖讝讜 注讜讘专转 砖讘讛讙讬注 驻诇讙 讛诪谞讞讛 砖讜讘 讻讘专 注讘专讜 讝诪谉 讘' 转驻诇讜转 诪砖讗"讻 诪谞讞讛 讬砖 诇讛 转砖诇讜诪讬谉 讜专讘谞谉 诇讟注诪讬讬讛讜 讚诇讚讬讚讛讜 讘讬谉 诪讜住祝 讜讘讬谉 诪谞讞讛 讝诪谞诐 谞诪砖讱 注讚 讛注专讘 讜讬砖 砖讛讜转 诇砖转讬讛谉 讘讝诪谞谉 讜讬拽讚讬诐 诪谞讞讛 砖讛讬讗 转讚讬专 讗"讜 诪讚诇讗 诪讜拽诪讬谞谉 驻诇讜讙转讬讬讛讜 讘讛讻讬 砖"诪 砖讗讬谉 诇诪讜住祝 转砖诇讜诪讬谉 讻诇诇. 讜讗诪谞诐 诇驻"诪 砖谞住转驻拽转讬 诇注讬诇 讘专"驻 讘转讜住' 讚"讛 讗讬讘注讬讗 诇讛讜 砖讗驻讬诇讜 诇讚讘专讬 讛转讜住' 砖讗讬谉 诇诪讜住祝 转砖诇讜诪讬谉 讛讬讬谞讜 讘诇讬诇讛 砖讗讬谞讜 专讗讜讬 诇砖讜诐 拽专讘谉 讗诪专讬谞谉 讻讬讜谉 砖注讘专 讬讜诪讜 讘讟诇 拽专讘谞讜 讗讘诇 讗讞专 砖讘注 砖注讜转 诇专"讬 讗祝 砖注讘专 讝诪谉 诪讜住祝 讻讬讜谉 砖注讻"驻 讛讬讜诐 专讗讜讬 诇砖讗专 拽专讘谞讜转 讬砖 转砖诇讜诪讬谉 讗驻讬 诇诪讜住祝 讗"讻 讛讚拽"诇 诇诪讛 诇讗 诪讜拽讬 驻诇讜讙转讬讬讛讜 讻谞"诇 讜诇讻谉 谞诇注"讚 讚诇讬讻讗 诇讗讜拽诪讬 讘讗讜驻谉 讝讛 讚讗"讻 拽砖讛 诇诪讛 驻诇讬讙讬 讘诪讜住祝 讜诪谞讞讛 砖讛讜讗 讚讘专 砖讗讬谞讜 谞讜讛讙 专拽 讘讬讜诐 砖讬砖 讘讜 转驻诇转 诪讜住祝 诇诪讛 诇讗 驻诇讬讙讬 讘砖讞专讬转 讜诪谞讞讛 讘讗讜驻谉 讛谞"诇 砖讟注讛 讜诇讗 讛转驻诇诇 砖讞专讬转 讜诇讗 诪谞讞讛 注讚 住诪讜讱 诇驻诇讙 讛诪谞讞讛 讚诇专讘谞谉 讬拽讚讬诐 诪谞讞讛 砖讛讬讗 诇砖注转讬' 讜讗讞"讻 砖诇 砖讞专讬转 诇转砖诇讜诪讬谉 讜诇专"讬 讬转驻诇诇 砖讞专讬转 砖讛讬讗 注讜讘专转 砖讗诐 讬诪转讬谉 讗讞专 驻诇讙 讛诪谞讞讛 讻讘专 注讘专讜 讝诪谉 讘' 转驻诇讜转 诇专"讬 砖讝诪谉 诪谞讞讛 诪住讬讬诐 讘驻讛"诪 讜讗讞"讻 讬转驻诇诇 诪谞讞讛 讚讛专讬 讞讝讬谞谉 讚诇专"讬 讗驻讬' 转驻诇讛 砖讛讬讗 专拽 诇讛砖诇诪讛 拽讜讚诐 诇讞讜讘转 砖注转讬' 讛讬讻讬 砖讛砖诇诪讛 谞讚讞讬转 诇讙诪专讬 诇驻讬 讗讜拽讬诪转讗 讛谞"诇 讚诪讬讬专讬 诇专"讬 砖讻讘专 注讘专 讝诪谉 诪讜住祝 讜讗"讻 讙诐 讘砖讞专讬转 讛讜讗 讻谉 讗"讜 诪讚诇讗 驻诇讬讙讬 讘砖讞专讬转 讜诪谞讞讛 诪讻诇诇 讚驻诇讜讙转讬讬讛讜 讛讜讗 讘砖转讬 转驻诇讜转 砖讛诐 讘讝诪谞谉 讛讗诪讬转讬 诇讗 讘讛砖诇诪讛 讜诪诪讬诇讗 注"讻 讚注讚 讜注讚 讘讻诇诇 讜诇注谞讬谉 讗诐 讬砖 诇诪讜住祝 转砖诇讜诪讬谉 讗讬谉 诪住讜讙讬讗 讛讻专注:


讛转诐 讗诪专 专"讻 讛诇讻讛 讻专"讬 讛讜讗讬诇 讜转谞谉 讘讘讞讬专转讗 讻讜转讬' 讛讻讗 诪讗讬 讜讻讜'. 诇讻讗讜专讛 讬驻诇讗 诇诪讛 转诇讛 讘诪讛 讚讗诪专 专"讻 讛转诐 讜讗诐 讘诇讬 讚讘专讬 专"讻 讛讬' 驻砖讜讟 诇讜 讚讛诇讻讛 讻专讘谞谉 砖讛诐 专讘讬诐 讗"讻 诪讛 讬讜注讬诇 讚讘专讬 专"讻 讜讗讟讜 讛讜讗讬诇 讜讘讞讚讗 讛诇讻讛 讻专"讬 讬讛讬' 讘讻诇诐 讛诇讻讛 讻专"讬 讜讗讟讜 讝诪谉 诪谞讞讛 讬砖 诇讜 砖讜诐 砖讬讬讻讜转 讘砖诇 砖讞专讬转 讜讗讟讜 讘讞讚讗 诪讞转讗 诪讞转讬谞讛讜. 讜谞专讗讛 注"驻 诪"砖 讛转讜住' 讘讚"讛 转"砖 讜讻讜' 讜讗"转 讜专讘讬 诇诪讛 诇讗 讛讝讻讬专 讗讜转讜 讘诪砖谞讛 讜讬"诇 诪砖讜诐 讚诇讗 住"诇 讻讜讜转讬' 讘讛讗 讚讗诪专 注讚 砖讘注 讗讘诇 讘讛讗 讚讗诪专 注讚 讚"砖 住"诇 讻讜讜转讬' 讜讻讜' 讜讘讛讗 讚注讚 驻诇讙 讛诪谞讞讛 谞诪讬 讜讻讜' 讚注讘讬讚 讻诪专 注讘讬讚 讜讻讜'. 讜讗讜诪专 讗谞讬 讚诪"砖 讛转讜住' 讚讘诪谞讞讛 诪砖"讛 讛讝讻讬专 讗讜转讜 讘诪砖谞讛 诪砖讜诐 讚讗诪专讬谞谉 讚注讘讬讚 讻诪专 讜讻讜' 讛讬讬谞讜 讛砖转讗 讚诪爪讬谞讜 诇专"讻 砖转诇讛 专"讻 讟注诪讬' 诪砖讜诐 讚转谞谉 讘讘讞讬专转讗 讻讜转讬' 讜诇讗 转诇讛 讟注诪讬' 诪讚讞讝讬谞谉 讚讘诪讜住祝 讛砖诪讬讟 讚注转讜 讜讘砖讞专讬转 讛讝讻讬专 讚注转讜 砖"诪 砖讛诇讻讛 讻诪讜转讜 讗诇讗 讜讚讗讬 砖讗讬谉 诪讝讛 专讗讬' 讚讚讬 讗诐 讚讬讬拽讬谞谉 诪诪砖谞转讬谞讜 讚注讘讬讚 讻诪专 注讘讬讚 讜诇讛讻讬 讛讜讻讬讞 诪讘讞讬专转讗 讜讗"讻 砖驻讬专 拽讗诪专 专讘 讞住讚讗 讛转诐 拽讗诪专 专"讻 讜讻讜' 讚讗讬 诇讗讜 讚讘专讬 专"讻 讛讜讛 讚讬讬拽讬谞谉 诪诪砖谞转讬谞讜 讚专讘讬 住讜讘专 讘讬谉 讘砖讞专讬转 讜讘讬谉 讘诪谞讞讛 讻专"讬 诇讙诪专讬 讜诇讻讱 讛讝讻讬专 讚注转讜 讘讛诐 讜讛砖诪讬讟 讚注转讜 讘诪讜住祝 讜诪诪讬诇讗 讛讜讛 驻住拽讬谞谉 讻专"讬 讙诐 讘诪谞讞讛 讗讘诇 诪讚讞讝讬谞谉 讛转诐 讚拽讗诪专 专"讻 讛讜讗讬诇 讜转谞谉 讘讘讞讬专转讗 诪讻诇诇 讚诪砖谞转讬谞讜 讗讬谉 专讗讬' 讜诇讻谉 砖讗诇 讛讻讗 诪讗讬:


讜注讚讬讬谉 讬砖 诇讛拽砖讜转 注诇 专"讻 诇诪讛 讛讬' 爪专讬讱 诇讛讘讬讗 专讗讬' 诪讚转谞谉 讘讘讞讬专转讗 诇诪讛 诇讗 讚讬讬拽 诪讚讛讝讻讬专 专讘讬 讚讘专讬讜 讘砖讞专讬转. 讜诪"砖 讚讚讬 讗讬 讛讜讛 讚讬讬拽讬谞谉 讚诇讛讻讬 讛讘讬讗 讚讘专讬讜 诪砖讜诐 讚讗讬 注讘讬讚 讻专"讬 注讘讬讚 拽砖讛 讗讬讱 砖讬讬讱 讘砖讞专讬转 讚讗讬 注讘讬讚 讻专"讬 注讘讬讚 讜讻讬 诇专讘谞谉 讗讬谞讜 专砖讗讬 诇讛转驻诇诇 砖讞专讬转 讘讗专讘注 砖注讜转 专讗砖讜谞讜转 讘讬讜诐 讛诇讗 专讘谞谉 讛讗专讬讻讜 讛讝诪谉 砖讬砖 诇讜 驻谞讗讬 注讚 讞爪讜转 讗讘诇 讛诪拽讚讬诐 讝专讬讝 讜谞砖讻专. 讜谞专讗讛 讚砖驻讬专 诪砖讻讞转 诇讜诪专 讚讗讬 注讘讬讚 讻专"讬 注讘讬讚 讜谞"诪 讗诐 砖讻讞 诇讛转驻诇诇 砖讞专讬转 讜诇讗 谞讝讻专 注讚 讗讞专 讚' 砖注讜转 讜讗讝 谞讝讻专 讜砖讜讘 讗讬讞专 讘专爪讜谉 讘诇讬 砖讻讞讛 注讚 讗讞专 讞爪讜转 讚讗讝 诇专讘谞谉 讚转驻诇转 讛砖讞专 注"讞 讜讝讛 讻讬讜谉 讚谞讝讻专 拽讜讚诐 讞爪讜转 砖讛讬' 讬讻讜诇 诇讛转驻诇诇 讘讝诪谞讜 讜讘专爪讜谉 诇讗 讛转驻诇诇 讘讗讜转谉 砖转讬 砖注讜转 讛专讬 讛讝讬讚 讜诇讗 讛转驻诇诇 讜讗讬谉 诇讜 转砖诇讜诪讬谉 诇讛转驻诇诇 诪谞讞讛 砖转讬诐 讜讗诐 讛转驻诇诇 诪谞讞讛 砖转讬诐 讛讜讛 讘专讻讛 诇讘讟诇讛 讗诐 讗讬谞讜 讚专讱 谞讚讘讛 讗讘诇 诇专"讬 讻讬讜谉 砖讛讬' 砖讜讙讙 讻诇 讗专讘注 砖注讜转 专讗砖讜谞讜转 讻讘专 注讘专 讝诪谉 转驻诇讛 讜讬砖 诇讜 转砖诇讜诪讬谉 讜砖讜讘 诇讗 讗讬讻驻转 讗诐 讬砖诇讬诐 讘讗讜转谉 讘' 砖注讜转 砖拽讜讚诐 讞爪讜转 讗讜 讗诐 讬诪转讬谉 注讚 讗讞专 讞爪讜转 讻讬讜谉 砖讘讬谉 讻讱 讜讘讬谉 讻讱 讗讬谞讜 讘讝诪谞讜 讜诇讝讛 讗诪专讬谞谉 讚讗讬 注讘讬讚 讻专"讬 讜诪转驻诇诇 讘讝讛 诪谞讞讛 砖转讬诐 注讘讬讚:


讗讚专讘讛 诪讚专"讛 讜专讘谞谉 诇讗 讛讜讜 诪爪诇讬 注讚 讗讜专转讗 讜讻讜'. 谞诇注"讚 讚专爪讛 诇讜诪专 讻讬讜谉 砖讛讬' 讘注"砖 讗拽讚讜诪讬 砖讘转 诪拽讚诪讬谞谉 讜讗讬 讛讜讜 住讘专讬 讻专"讬 讜讚讗讬 讛讜 诪拽讚诪讬谞谉 诇讛转驻诇诇 诪讘注"讬 讜诪讚讗讞专讜 注讚 讗讜专转讗 砖"诪 讚讗讬谉 讛诇讻讛 讻专' 讬讛讜讚讛:


转讜住' 讚"讛 转"砖 讜讻讜' 讚讛"驻 讜讻讜' 讜诪砖"讛 诪谞讞讛 诇讗 注讬讬谉 诪讛专砖"讗 砖驻讬专砖 讚讘专讬讛诐 讚诪讛 讚讗诪专 讚注讘讬讚 讻专"讬 注讘讬讚 讛讬讬谞讜 诇讛转驻诇诇 注专讘讬转 诪驻诇讙 讛诪谞讞讛 讜讗讬诇讱 注讬讬谉 讘诪讛专砖"讗. 讜诇注谞"讚 讝讛 讚讞讬拽 砖讛专讬 诇讗 讛讝讻讬专讜 讛转讜住' 讘讚讘专讬讛诐 注专讘讬转 讻诇诇. 讜诇注谞"讚 讚诇注谞讬谉 诪谞讞讛 注爪诪讛 讬砖 谞"诪 讻讙讜谉 砖砖讻讞 讜讟注讛 讜诇讗 讛转驻诇诇 诪谞讞讛 注讚 讗讞专 驻诇讙 讛诪谞讞讛 讜讗讝 讻讝讻专 讜砖讛讛 讘专爪讜谉 注讚 讞砖讬讻讛 讚诇专"讬 讻讬讜谉 砖讻诇 讝诪谉 讛诪谞讞讛 讛讬' 砖讜讙讙 讬砖 诇讜 转砖诇讜诪讬谉 讘注专讘讬转 讜诇专讘谞谉 讻讬讜谉 砖谞讝讻专 讘注讜讚 讬讜诐 讜诇讚讬讚讛讜 讗讝 注讚讬讬谉 讝诪谉 诪谞讞讛 讜讻讬讜谉 砖讛讝讬讚 讜诇讗 讛转驻诇诇 讘讝诪谞讛 讗讬谉 诇讜 转砖诇讜诪讬谉 诇讛转驻诇诇 注专讘讬转 砖转讬诐 讜讘讝讛 诪讗谉 讚注讘讬讚 讻专"讬 注讘讬讚 讜注诇 讚专讱 砖讘讬讗专转讬 讘讚讘专讬 讛讙诪' 诇注谞讬谉 砖讞专讬转:

讜注诇 转诪讬讚 砖诇 砖讞专 砖拽专讘 讘讚' 砖注讜转. 讻转讘讜 转讜住' 讬砖谞讬诐 讻"讬 讜讝"诇 讘讬专讜砖诇诪讬 诪驻专砖 砖讛讬讛 讘讬诪讬 诪诇讻讜转 讬讜谉 讜讻讜' 讜讘住驻专 讛驻住讬拽转讗 讻转讜讘 砖讘讬诪讬 砖诇诪讛 讛讬讛 砖讛讬讜 诪驻转讞讜转 讘讬转 讛诪拽讚砖 转讞转 诪专讗砖讜转讬讜 讜讛讟注转讜 讘转 驻专注讛 注讚 砖讬砖谉 讘讬讜诐 讜讗讜转讛 砖注讛 拽专讘 讛转诪讬讚 讘讚' 砖注讜转 注讻"诇. 讜专讘讬谞讜 讬讜谞讛 讛讘讬讗 讛讗 讚讘讬诪讬 砖诇诪讛 诪砖诐 讛诪讚专砖 注"砖. 讜讗谞讬 讛讚诇 诪爪讗转讬讜 讘诪讚专砖 讜讬拽专讗 专讘讛 驻讬"讘 讜讘诪讚讘专 专讘讛 驻' 讬' 讜讘诪讚专砖 诪砖诇讬 讘住讜驻讜 讜讘诪讜转讘 转诇转讗 讗转诪专 讘讬 诪讚专砖讗 砖讛讬讛 讘讬诪讬 砖诇诪讛 注"砖. 讜注诪"砖 注诇 专讘讬谞讜 讬讜谞讛 讘讛讙讛转 讚专讱 转诪讬诐. 讜诪"砖 讛专讘 诇讞"诪 驻"讗 讚转诪讬讚讬谉 讜讘驻讬专讜砖 讛专讗讘"讚 诇注讚讬讜转. 砖讜讘 专讗讬转讬 讘转讜住' 诪谞讞讜转 讚祝 住"讚 注"讘 讚"讛 讜注诇 讗讜转讛 砖注讛 砖讛讘讬讗讜 讛讗 讚砖诇诪讛 诪砖诐 讛驻住讬拽转讗 注"砖 讜讻诪"砖 转讜住' 讬砖谞讬诐 讛谞讝'. 讜讛专诪讘"诐 砖诐 讻转讘 讜驻注诐 讗讞转 讚讞拽讛 讗转 讛爪讘讜专 讘讘讬转 砖谞讬 讜讻讜' 讜讛讜讗 讻讚讘专讬 讛讬专讜砖诇诪讬 讚驻专拽讬谉:


诪讚专讘 诪爪诇讬 砖诇 砖讘转 讘注"砖 讜讻讜' 讚注讘讚 讻诪专 讜讻讜' 专讘 讗拽诇注 诇讘讬 讙谞讬讘讗 讜讻讜'. 讛讙讗讜谉 讘讛诇讻讜转 讙讚讜诇讜转 讛讘讬讗 讙讬专住讗 讗讞专转 诪讞讜讚砖转 注"砖. 讜注诪"砖 讗谞讬 讘注谞讬讬 讘住' 讛拽讟谉 诪讞讝讬拽 讘专讻讛 住讬' 专住"讝 讗讜转 讚' 注"砖 讘讗讜专讱 讘住"讚. (讜讛谉 注转讛 讻专讙注 谞专讗讛 诇讬 住驻专 注抓 讬讜住祝 讞讚砖 砖讬讟讛 注诇 诪讻讬诇转讬谉 讜讘驻讜转讞讬 讛谞讛 讗砖讜"专 讘专讛讟讬"诐 讘转讞讬诇转讜 讚祝 讚' 砖讛拽砖讛 注诇 讛讙讗讜谉 讘讛"讙 讚诪谞"诇 讚专' 讬专诪讬讛 讛转驻诇诇 讞讜诇 讜诇拽"诪 讚讝讛 谞住讞转 讘讛"讙 讘砖"住 讜讛讻讬 拽讬诐 诇讬讛. 讜诪讛 砖讛拽砖讛 讚诇讬诪讗 砖"诪 讚' 诇拽"诪 讚讘讜 讘驻专拽 砖讗诪专讜 砖"诪 讛讗 讛讜讛 驻砖讬讟讗 诇讛讜. 讜诪讛 砖讛拽砖讛 砖诇讗 讛讘讬谉 讛讘"讬 谞专讗讛 讚讻讜谞转 讛专"讬 谉' 讙讬讗转 讗讬谞讜 注诇 讛诪转驻诇诇 砖讘转 讘注"砖 专拽 诇讚讬讚谉 讜讘讝讛 谞住转专讜 讻诇 讚讘专讬讜. 讜讛专讗讬讛 讘讻讜谞转 诪专谉 讛诐 讚讘专讬讜 讘砖"注. 讗谞讬 讗诪专转讬 讘讞驻讝讬):


诪讚专讘 诪爪诇讬 砖诇 砖讘转 讘注"砖 讜砖诇 诪讜爪讗讬 砖讘转 讘砖讘转 讛讻讬 讙专讬住 讘转砖讜' 讛讙讗讜谞讬诐 讻"讬 住讬' 注"讚 讜注诪"砖 讛讗讞专讜谞讬诐 住讬' 专爪"讙 讜住讬' 拽驻"讞 讜住讬' 转专爪"讛 讜注诪"砖 讘注谞讬讜转讬 讘拽讜谞讟专住 砖讬讜专讬 讘专讻讛 砖诐 讘住"讚:

